Uda ostean, errealitatea - GARA\nUda ostean, errealitatea\nHasteko, astelehenero txoko honetara jotzen duzuen guztiak agurtu. Dela ohiturak aginduta, dela leialtasunaren ohorez, dela interesak bultzatuta. Denoi, kaixo eta ongi etorri beste behin.\nIkasturtea hastear dago, eta udak, edo bidaiek, eguraldi onak, jaiek, norberarentzako denborak, edo irakurritako liburuek, ezagututako jendeak edo, finean, udari denok aurkitzen diogun zer berezi horrek beteta, animatuta, ikusitako guztiak eta bizitako esperientzia aberasgarriek eragindako iritzi positibo eta optimismorantz bideraturikoa ekarri nahi nizueke. Udak, zergatia ondo jakin ez arren urtero hala dela egiaztatuta, baduelako «isolamendu» ukitua. Egunerokoa nahastu eta tarte batez bestelako erritmoa jartzen diogu bizitzari, eta harremanei ere bai, zorionez. Sarri, batik bat munduan barrena urruneko txokoren batean galduta ibiliz gero, bertakoekin nahastuta, bertakoen bizimodua ezagutzeko lana -plazera, hobe esanda- hartuta, hainbeste urruntzen gara gure ohiko espazio eta ingurunetik, gure harreman-gunetik, gure egunkari eta telebistatik, non itzultzean «kolpeak» besterik ez dugun jasotzen.\nKolpeak, berri txar eran; kolpeak, «Teleberri»ak ikusteak uzten duen atsekabe eran; kolpeak, zure udaren paradisua beste batzuen infernua izan dela jakitean. Kolpeak, indarkeriak mundu osoan duen protagonismo absolutua, beste behin, orain ere, eremu guztietan, adin guztietan, bereziki emakumeen gainean, berretsita. Mexikon, El Salvadorren, Espainian, Euskal Herrian, Afganistanen, Iraken eta amaigabea den herrialde-zerrendan. Interes politikoak, emakumeen burujabetasuna, drogak, petrolioa, omenaldiak, dokumentalak, zeloak, asaldura, boterea... aitzakien zerrenda ere ez da motza, edozein izan daiteke arrazoia, edozerk piztu ondokoa garbitzeko grina, grina eta erabakimena, ondoren ekintza. Horren guztiaren ondorioak izan ohi dira, ordea, gutxien erakusten digutena gero. Ekintzen osteko hilabeteetan, urteetan. Indarkeria horrek guztiak eragin duena nora doan, norengan geratzen den, zer-nolako bizimodu eta nortasunak bilakatzen dituen, zer-nolako gorrotoa, minak eta justizi nahiak hazita. Zer-nolako mendekurako beharra, jasanezina bihurtuta, barrua ustelduta.\nUda amaierako egunetariko batean, etxean daukagun saharar familiako aitarekin berriak ikusten, bakoitza komentatzen eta ikuspuntu ezberdinek ematen duten aberastasuna xurgatzen, honako hauek bota zituzten bata bestearen atzetik: kazetari bat hilda, El Salvadorren -Mara banda horietariko baten eskutik-, Mexikon droga-menpekotasun zentro batean eginiko «mugitzen-den-guztia-akabatu» odoltsua eta Laura Alonsoren mutil ohiaren aitorpena eta haien harremanaren inguruko bi zertzelada. A zer 10 minutu. Ramadan garaian gaude, egun hartan ezin 20:53 baino lehen gorputzean ezer sartu, hala ere, 21:09 aldera herri afrikar honen jaki gozoak mahai gainean jarrita, ni neu, berriz nire ingurunean ondo errotuta, berehala txoko hau betetzen hasteko gogorik baino ez. Optimista izan nahi dut, baina gauzak horrela eta are gehiago emakumeon azaletik, ahaleginak egin beharko ditut.


Euskal Autonomía Erkidegoko biztanleen % 11,1 jatorri atzerritarrekoak dira, Ikuspegiren azken panoramikaren arabera - UPV/EHU\nEuskal Autonomía Erkidegoko biztanleen % 11,1 jatorri atzerritarrekoak dira\nLehenengo argitaratze data: 2021/08/30\n1. grafikoa. EAEn bizi den atzerriko jatorria duen biztanleria osoa (absolutuak eta %), 1998-2021. Iturria: Ikuspegik egina INEren datuetan oinarrituta.\nAzken urtean atzerritar jatorrikoen kopurua 4.777 pertsonatan hazi da. Hala ere, aurreko urtearekin alderatuta, pandemiak etorrerak % 75,8 murriztea eragin du.\nIritsi diren jatorri atzerritarreko pertsona gehienak Latinoamerikako herrialderen batean jaio dira. Herrialdeka, Errumaniaren kasuan saldo negatibo nabarmena erregistratu da.\nIkuspegi – Immigrazioaren Euskal Behatokiak egindako Atzerritar jatorriko biztanleak EAEn 2021 81. Begiradatik ondorioztatzen denez, 2021eko urtarrilaren 1ean Euskal Autonomia Erkidegoan atzerriko jatorria zuten 246.501 pertsona zeuden erroldatuta, hau da, biztanle guztien % 11,1.\nLurralde historikoaren arabera, ehuneko hori aldatu egiten da: Arabak (% 13,0) du atzerriko jatorria duen biztanleriaren ehuneko handiena, ondoren Gipuzkoak (% 11,2) eta, azkenik, Bizkaiak (% 10,6).\nIturria: Ikuspegik egina INEren datuetan oinarrituta.\nPandemiak migrazio-fluxuetan izan duen eraginari dagokionez, 2020tik 2021era bitartean jatorri atzerritarreko 4.777 pertsona gehiago erroldatu dira. Kopuruak gora egin duen arren, datu horrek esan nahi du hona heldutakoen artean % 75,8ko beherakada izan dela.\nJatorriaren arabera, Latinoamerika eta Magreb izan dira termino absolutuetan jaitsiera handiena izan dutenak; Errumaniaren kasuan, berriz, saldo negatiboa erregistratu da (472 pertsona gutxiago erroldatuta daude aurreko urtearekin alderatuta).\nEAEn erroldatuta dauden jatorri atzerritarreko pertsona gehienak Latinoamerikako herrialderen batean jaio dira (% 51,7). Horrek, kolektiboaren feminizazio nabarmenarekin batera (% 61,2), erakusten du euskal gizarteak zer premia dituen eta atzerriko jatorriko biztanleek zer nolako lekua duten ekonomiaren barruan; izan ere, ekonomia horrek batez ere etxeko lanekin edo zaintza-lanekin lotutako profil batzuk eskatzen ditu.\nJatorrizko herrialdeei dagokienez, Maroko da jatorri atzerritarreko biztanleen herrialde nagusia, 28.317 pertsonarekin; bere atzetik Kolonbia dator (27.074 pertsona). Izan ere, bi herrialde horiek EAEn erroldatutako jatorri atzerritarreko pertsona guztien laurdena inguru osatzen dute (% 22,5).\nIkuspegi – Immigrazioaren Euskal Behatokia 2004tik dago aktibo, eta Eusko Jaurlaritzako Berdintasun, Justizia eta Gizarte Politiketako Sailari eta Universidad del País Vasco / Euskal Herriko Unibertsitateari lotuta dago. Haren helburu nagusia da migrazio-fluxuek Euskal Autonomia Erkidegoan duten eragina ezagutzea, aztertzea eta baloratzea.\nEuren ikerketa guztiak euren webgunean daude eskuragarri: https://ikuspegi.eus/eus/nuestras_publicaciones/nuestras-publicaciones.php\nInprimatu Euskal Autonomía Erkidegoko biztanleen % 11,1 jatorri atzerritarrekoak dira, Ikuspegiren azken panoramikaren arabera


Irekia Eusko Jaurlaritza - Gobierno Vasco :: Eusko Jaurlaritzak hainbat hizkuntzetan argitaratu du Euskadira datozen Ukrainako migratzaileentzako harrera-gida\nEusko Jaurlaritzak hainbat hizkuntzetan…\nEusko Jaurlaritzak hainbat hizkuntzetan argitaratu du Euskadira datozen Ukrainako migratzaileentzako harrera-gida\n<img src="https://www.irekia.euskadi.eus/uploads/cover_photos/76650/original/Ukraina_harreraegiteko_gida_Euskadi.jpg" style="max-width:100%" alt="" />\nDokumentuak informazioa biltzen du larrialdiko ostatuei, baimenei, nazioarteko babes eskaerari eta bestelako laguntzei buruz\nGida aldian-aldian eguneratuko da, baimenen tramitazioari eta Osasun, Enplegu eta Hezkuntzako euskal zerbitzuetara sartzeari buruzko azken berriak gehituz, besteak beste\nEusko Jaurlaritzak, Berdintasun, Justizia eta Gizarte Politiketako Sailaren bidez, Ukrainaren inbasioaren ondorioz Euskadira iritsi diren pertsonei harrera egiteko gida argitaratu du. Gida horretan, informazio interesgarria dago etorritako guztientzat. Migrazio eta Asilo Zuzendaritzak gaztelaniaz, euskaraz eta ukraineraz argitaratu du dokumentua, Biltzen Laguntza Juridikoaren, Integrazioaren eta Kultura arteko Elkarbizitzaren Euskal Zerbitzuarekin batera, eta, hala, Eusko Jaurlaritzaren II. Kontingentzia Planean jasotako konpromisoa bete du.\nBerdintasun, Justizia eta Gizarte Politiketako sailburu Beatriz Artolazabalek Gidaren sarrera sinatu du. Horren idazkian “erakundeen arteko lankidetza” nabarmentzen du, bertan Eusko Jaurlaritzako beste sail batzuek ere parte hartzen baitute, hala nola Hezkuntza, Osasuna, Lana eta Enplegua, baita Espainiako Gobernuaren Ordezkaritzak ere.\nArtolazabalek bere idazkian adierazi duenez, bere sailak “Europako agintarien eta esperientzia duten erakundeen oharrak errespetatuko dituzten ekimenak hartzen jarraituko du”, horrela, sustatzen dituen ekintza guztiak “lankidetza ordenatuaren konpromisoarekin bat etor daitezen”. Sailburuak, halaber, “harrotasun” hitzak ditu, “euskal gizarteak Ukrainatik atera diren pertsona zaurgarriei laguntzeko erakundeekiko erakutsi duen interesagatik”. Horregatik, eskertu egiten dio “mundu solidarioago eta bidezkoago bat eta Euskadi askotariko eta integratzaile bat eraikitzeko konpromisoa eta laguntza”.\nUkrainaren inbasioaren ondorioz Euskadira iritsi diren pertsonei harrera egiteko gida aldian-aldian eguneratuko da, dokumentazio, aldi baterako babesa edo lan baimenak bezalako gaietan izandako bilakaeraren eta aldaketa ofizialen arabera, besteak beste, etorritako pertsonentzat funtsezkoak diren gaien artean.\n“Harrera Gida lan-tresna bizia, aktiboa da. Gure asmoa da erakundeen menpeko izapidetze-prozesuetan gerta daitezkeen aldaketetara egokitzea. Euskadira iristean informatuta egotea eta nola eta zer egin jakitea elementu lasaigarria da bere herrialdeko basakeriatik ihes egiten duten pertsonentzat”, dio Xabier Legarreta Eusko Jaurlaritzako Migrazio eta Asilo zuzendariak.\nIldo horretatik, Gidan Gurutze Gorriaren eta CEARen harremanetarako zenbakien eta helbideen berri ematen da, Euskadira iritsi berri diren edo bidean dauden pertsonentzako.\nEra berean, egoitza-baimenak eta beste laguntza batzuk eskatzeko behar duten informazio guztia ematen zaie; izan ere, beren egoera dela eta, sistema eta zerbitzu publiko gehienak erabil ditzakete, aldi baterako babes-baimena eskatu izana gorabehera. Hala ere, esplizituki adierazten zaie non eta nola eska dezaketen baimen hori eta zein dokumentazio aurkeztu behar duten horretarako.\nHorrekin batera, lekuz aldatutako pertsona ezin bada Ukrainara itzuli bere iritzi politiko, erlijioso, etniko, sexu-joera eta abarrengatik jazartzeko beldur delako, nazioarteko babesa eska dezake.\nDokumentuak informazio zabala eskaintzen du, halaber, gizarte zerbitzuetara nola jo, Euskal Osasun Zerbitzura, Enplegu Zerbitzura edo Hezkuntza sistemara nola jo eta erroldatzeko izapideei buruz.\nFamilia erreferenterik ez duten adingabeei dagokienez, adierazi da foru aldundiak arduratuko direla beren egoera soziofamiliarra baloratzeaz, eta haien behin-behineko zaintza beren gain hartuko dutela. Eta, udalekin batera, arrisku edo babesgabetasun egoerak atzematen diren kasuak baloratuko dira. Era berean, laguntzarik ez duten adingabeen zaintza beren borondatez hartu duten familien egokitasuna baloratuko dute foru-aldundiek.\nGidan arreta berezia merezi duen beste talde ahul bat indarkeria matxistaren biktima diren edo askatasun sexualaren aurkako delituren bat izan duten emakumeena da. Ildo horretatik, Satevi-Indarkeriaren biktima diren emakumeentzako telefono bidezko Informazio eta Arreta Zerbitzu Espezializatuaren (900 840 111) harremana eskaintzen zaie, eta gogorarazten zaie Ukrainera eta Errusiara 51 hizkuntzetan sartzen diren bi hizkuntza direla, zerbitzu honetan erabil daitezkeenak.\nEra berean, Ukrainaren inbasioaren ondorioz lekuz aldatu eta beste behar bereziren bat duten edo aholkularitza eskatzen duten LGTBI kolektiboko pertsonei Berdindu izeneko Eusko Jaurlaritzaren zerbitzu publikoaren harremana eskaintzen zaie. Izan ere, zerbitzu horrek kolektiboko pertsonei informazioa eta arreta eskaintzen die.\n“Beste behin ere, pertsona-talde ahulenetan jarriko dugu arreta, lekualdatutako guztiak emozio-karga handiz iristen diren arren. Adingabeek, genero-indarkeriak eta LGTBI kolektiboak arreta handiagoa behar dute, eta, horregatik, beharrezkoa da behar duten laguntza eta informazioa ematea, ezagutzen ez duten ingurunera egokitzeko”, esan du Legarretak.\nMaskotekin Euskadira iristen diren ukrainarrentzako oinarrizko gomendioekin amaitzen da gida. Animaliek albaitariaren kontsulta pasatu behar dute, baita koarentenan jarri ere, animaliak kontrolatu eta zaintzeko programari atxikitako zentro publiko edo pribatu batean. Prozesu guztia doakoa da. Horretarako, hiru lurraldeetako harremanetarako zenbaki ofizialak ematen zaizkie.\nGida eskuragarri egongo da migrazioko udal- eta foru-eremuetan, Migrazioaren Euskal Foroan, Aholku Sarean eta Asiloko Erakunde arteko Mahaia osatzen duten erakunde eta elkarteetan, besteak beste.\nOndo dago laguntza jartzea, nola lehiakortu makina batekin 30 hizkuntza jakinda eta gero?\nBien poner facilitación ayuda, cómo competir con una máquina sabe 30 idiomas y aprende de continuo?\nXLegarreta1_eus.m4a behera kargatu (200 KB)\nXlegarreta2_eus.m4a behera kargatu (200 KB)\nUkraina_harreraegiteko_gida... 200 KB (jpg)\nUKRAINA_HARRERAEGITEKOGIDA_... 700 KB (application/pdf)\nArtolazabal: “Neska gazteek presioa jasaten dute beraien gorputzetan eta itxura fisikoan”\nEuskadik Genero Indarkeriaren aurkako Estatu Ituna blindatzeko eta harekin lanean jarraitzeko konpromisoa berritu du Berdintasunari buruzko Konferentzia Sektorialean


Productos Tubularesek 157 langile kaleratu nahi ditu Trapagaranen | Ekonomia | Berria\nProductos Tubularesek 157 langile kaleratu nahi ditu Trapagaranen\n«Arrazoi ekonomikoak» argudiatuta, zuzendaritzak, langileak kaleratzeaz gain, soldatak %25 jaitsi nahi ditu, lanaldia luzatu eta altzairutegiko labea itxi. Sindikatuek «astakeriatzat» jo dute proposamena\nProductos Tubularesko langileen protesta, atzo, Barakaldon, zuzendaritza eta langile batzordea hotel batean bileran zeuden bitartean. LUIS JAUREGIALTZO / FOKU\nKolpea esperotakoa izan arren, mina ematen du norbere azalean jasotzen denean. Min handia. Productos Tubularesek 157 langile kaleratuko ditu Trapagarango (Bizkaia) lantegian. Gaur egungo lantaldearen %37 nahi ditu kalean zuzendaritzak Amurrioko (Araba) Tubos Reunidosen Bizkaiko filialean, 420 behargin baitauzka. Atzo jakinarazi zien langileen ordezkariei Barakaldoko hotel batean, eta atzo bertan abiatu zen hilabeteko kontsulta epea, zuzendaritzak eta langile batzordeak erregulazio espedientea negoziatzeko. Hurrengo bilera datorren martitzen goizean egingo dute.\nBaina kaleratzeak bakarrik ez, altzairu konpainiaren zuzendaritzak harago jo nahi du: lanean geratuko diren 273 beharginen lan baldintzak nabarmen aldatuko ditu —besteak beste, soldatak %25 jaitsi nahi ditu, eta urtean beste hiru lanegun gehitu— eta ez du aplikatuko lan hitzarmena, agortuta baina luzapenean dagoena. Eta hori gutxi balitz bezala, labe elektrikoa itxi nahi du, altzairutegiaren bihotza.\nMinez hartu dituzte zuzendaritzaren asmoak langile batzordeko kideek. «Muturreko neurriak» direla ohartarazi du Julen Belokik, batzordeko presidenteak. Argi utzi du kaleratzeen kontra dagoela batzordea, besteak beste, lantaldearen %37 galduta kolokan jarriko litzatekeelako lantegiaren beraren etorkizuna. Belokiren hitzetan, bakarrik 273 beharginekin «ezinezkoa» izango litzateke 2017ko produkzio mailara ailegatzea.\nZuzendaritzak «arrazoi ekonomikoak, produktiboak eta antolakuntzakoak» erabili ditu kaleratzeak eta murrizketak justifikatzeko, baina, Belokiren iritziz, enpresaren galerak kudeaketa txarraren ondorio dira. Trapagarango plantak 32,5 milioi euro galdu ditu 2015etik 2017ra bitartean, eta 2012tik 2017ra artean %50 handitu da haren zorra: 25 milioi eurotik 37,6 milioi eurora.\nLangileak ez dira harritu konpainiak iragarritako neurriekin. Gaur, hilabete beteko da greba mugagabea hasi zutela. Hain zuzen ere, zuzendaritzak lan erregulazio espedientea mahai gainean jarri zuelako hasi zuten lanuztea. Duela hilabete ez zekiten ez kaleratzeen kopurua ez murrizketen tamaina, baina bai «doikuntza plana» handia izango zela. Eta hala izan da.\nGainera, hiru aste luzatu da langileen agonia espedientearen mamia ezagutu aurretik. Izan ere, joan den martxoaren 13an ziren zuzendaritza eta langileen ordezkariak biltzekoak, baina bilera bertan behera laga zuen enpresak, Donald Trumpek iragarri zuelako AEBek %25eko muga zergak ezarriko dizkiela altzairu inportazioei, eta, orduan, oraindik argitzeko zegoen ea tarifok ezarriko zizkion Europako Batasunari ere. Muga zergek zuzenean eragingo liekete Tubos Reunidosen eta Productos Tubularesen esportazioei. Oraingoz, Trumpek aduana tarifetatik salbuetsi du Europa, eta Washington eta Brusela negoziatzen ari dira. Maiatzerako jakingo da EBk altzairuaren muga zergetatik salbuetsita jarraituko duen ala ez.\nAEBek pitz dezakeen gerra komertziala alde batera lagata, zuzendaritzak azaldu du kaleratzeak eta erreformak justifikatzeko bezain larria dela altzairugintzarenaren sektorearen krisia. Gainera, birmoldaketari esker espero du Productos Tubulares irabazietara bueltatzea datorren urtean. Zuzendaritzak dio lantegia orain arte bezala mantenduta, 2018an 14,1 milioi euroren galerak pilatuko dituela; aldiz, kaleratzeekin eta erreformekin milioi bat euroren irabaziak lor ditzake 2019an.\nAmurrioko taldeak urte zailak igaro ditu, altzairuaren sektorearen krisiagatik eta petrolioa merkatu egin delako azken lau urteetan. Hain zuzen ere, soldadurarik gabeko hodiak eta altzairu ugerrezina ekoizten ditu Trapagarango lantegiak, batez ere gasa eta petrolioa garraiatzeko erabiltzen direnak.\nZuzendaritzak azaldu du hiru faktorek eragin dutela Productos Tubularesen negozioaren errentagarritasuna nabarmen galtzea: produktuen salmenta prezioak merkatzeak, lehengaien garestitzeak eta dolarraren merkatzeak.\nTrapagarandik saldutako polinomiozko hodiak %24,6 merkeago saldu ziren iaz 2012an baino, eta karbonozkoak, %22,3 merkeago. Arrazoia? Petrolioaren prezioa hondoratu izana 2014-2015ean, Asiako hodi merkeen lehia eta lehiakideen aurrerapen teknologikoak.\nKonpainiak azaldu du soldadurarik gabeko hodien sektore osoan ari direla gerrikoa estutzen, eta merkatuko bi erreferenteak jarri ditu adibide: Argentinako Tenaris eta Frantziako Vallourec. 2014tik 2017ra, Tenarisek langileen %17,6 kaleratu ditu (4.075) eta Vallourecek %25 (6.819). Productos Tubularesek haiek baino gehiago estutu nahi du gerrikoa, beharginen %37 kaleratuta.\nLangileen ordezkarien iritziz, zuzendaritzak ez ditu ondo kudeatu 2015era arte jasotako irabaziak, eta inbertsioak ez dituzte ondo aukeratu: «Uste dugu espediente berri horrekin zuzendaritzak dirua pilatzen jarraitu nahi duela».\nSindikatuek gogor hitz egin dute kaleratzeen kontra. «Guztiz onartezintzat» jo du LABek, «arbuiagarritzat» jo ELAk, eta «astakeriatzat» CCOOk. Zuzendaritzaren argudio ekonomikoek ez daukate zerikusirik langileen soldatekin eta lan kostuekin, ELAren iritziz; aitzitik, «akziodunen diru gosea» seinalatu du. BBVAk du gehiengoa, eta zati txikiagoak dauzkate Neguriko hainbat familiak. Sindikatuak gogora ekarri du taldeak azken 20 urteetan Productos Tubularesen 132 milioi euro banatu dituela dibidendutan: «Taldeko zuzendaritzak kudeaketa negargarria egin du, eta abagune ekonomikoa aurrekoa bezain ona ez denean irtenbide bakarra bururatu zaio: lan eskubideak eta enplegua murriztea».\nSindikatuek bezala, EH Bilduk ere kaleratze dosierraren kontra agertzeko eskatu dio Eusko Jaurlaritzari. Iker Casanova legebiltzarkidearen esanetan, «kolpe latza da Ezkerraldeko ia desagertutako industriarentzat».


Ángel Landa Bidarte zendu da | EMMOA\nÁngel Landa Bidarte, euskal mendizaletasunaren historiako alpinistarik gailenetako bat, ekainaren 1ean hil zen, 85 urte zituela.\nÁngel Landa Sestaon jaio zen, 1935ean. Bere kirol-ibilbidea alpinismo klasikoaren ikusmolderik puruenaren isla izan da. Landa berritzailea zen bere helburuak zehaztean. Logikaren eta adorearen erakusle dira han-hemenka zabaldu zituen bide ugariak.\nAtxarteko hormetan egin zituen hastapenak, bide klasikoetan barna (Guztiona, Gorria, Labargorriko Tximinia), Pedro Udaondo zuela sokalagun. Europako Mendietan bide klasikoak utzi zizkion historiari legatu gisa; besteak beste, Txori Beltzaren Kanala Peña Santan (1958), edota Naranjorako Régil bidean neguan egindako lehena (1956).\n60ko hamarkadan, barra-barra ibili zen Alpeetan. Ondoan berriz ere Udaondo zuela, Bonatti zutarria eskalatu zuen, Druak osatuz (1961). Geroko urteetan, bide ospetsuak egin zituen, hala nola Grand Capucineko ekialdea, La Brenva eta Gervasutti korridorea.\nZuzendari tekniko lanetan aritu zen 1967an Andeetara joandako euskal espedizio historikoan, eta, handik itzulitakoan, hainbat egun espetxean eman behar izan zituen, espedizioan ikurriña zabaltzeak eragindako iskanbilaren ondorioz.\nEginkizun horietan aritu zen, halaber, 1974an Everestera abiatutako Tximist espedizioan, eta tontorretik 300 bat metrora arte bideratu zuen taldea.\nAfrikako hainbat mendi ere badira bere ibilbidean, hala nola Kenya mendiko Diamantearen Korridorea. Asko lagundu zuen, bestalde, Naranjo de Bulnesen 1969an eta 1970ean egindako erreskate-lanetan.\nAlpinismoaren purutasunaren defendatzaile sutsua zen Landa, Bonattiren filosofiaren jarraitzailea. Gogorki kritikatu zituen etika alpinoari muzin egiten zioten korronteak.\nETB1eko «Itxi liburuak» saioan egin zuen bere azken agerraldi publikoa, martxoan.


Bassilhac - Wikipedia, entziklopedia askea.\nMichel BEYLOT (2014-2020)\n45° 11′ 26″ N, 0° 48′ 48″ E / 45.190555555556°N,0.81333333333333°E / 45.190555555556; 0.81333333333333Koordenatuak: 45° 11′ 26″ N, 0° 48′ 48″ E / 45.190555555556°N,0.81333333333333°E / 45.190555555556; 0.81333333333333\nBassilhac (okzitanieraz Bassilhac, frantsesez eta ofizialki: Bassillac) Okzitaniako udalerri bat da. Administratiboki Frantziako Dordoina departamenduan dago, Akitania Berria eskualdean. 2013an 1819 biztanle zituen.\n2007an Bassillac udalerrian erroldatutako biztanleak 1.762 ziren. Familiak 655 ziren, horien artean 118 pertsona bakarrekoak ziren (41 bakarrik bizi ziren gizonak eta 77 bakarrik bizi ziren emakumeak), 248 seme-alabarik gabeko familiak ziren, 240 seme-alabak dituzten bikoteak ziren eta 49 seme-alabak dituzten guraso-bakarreko familiak ziren.\n2007an 723 etxebizitza zeuden, 669 familiaren etxebizitza nagusia ziren, 42 bigarren erresidentzia ziren eta 11 hutsik zeuden. 707 etxeak ziren eta 13 apartamentuak ziren. 669 etxebizitza nagusietatik 555 bere jabearen bizilekua ziren, 104 alokairuan okupaturik zeuden eta 10 doan lagata zeuden; 3 etxek gela bat zuten, 12 etxek bi zituzten, 75 etxek hiru zituzten, 245 etxek lau zituzten eta 334 etxek bost zituzten. 554 etxek euren parking plaza propioa zuten azpian. 264 etxetan ibilgailu bat zegoen eta 371 etxetan bat baino gehiago zituzten.\nBassillac udalerriko biztanleria-piramidea 2009an .\n2007an lan egiteko adina zuten pertsonak 1.179 ziren, horien artean 835 aktiboak ziren eta 344 inaktiboak ziren. 835 pertsona aktiboetatik 771 lanean zeuden (388 gizon eta 383 emakume) eta 63 langabezian zeuden (27 gizon eta 36 emakume). 344 pertsona inaktiboetatik 148 erretiraturik zeuden, 94 ikasten zeuden eta 102 "bestelako inaktibo" gisa sailkaturik zeuden.\n2009an Bassillac udalerrian 692 unitate fiskal zeuden, 1.713,5 pertsonek osaturik. Pertsona bakoitzeko diru-sarrera fiskalaren mediana urteko 19.745 euro zen.\n2007an zeuden 50 komertzioetatik, 2 janari enpresak ziren, 2 bestelako produktu industrialen fabrikazioko enpresak ziren, 11 eraikuntza enpresak ziren, 10 ibilgailuen saltze eta konpontze enpresak ziren, 5 garraio enpresak ziren, 4 ostalaritza eta jatetxe enpresak ziren, 2 higiezinen enpresak ziren, 7 zerbitzu enpresak ziren, 6 administrazio publikoko enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 13 zerbitzu publikoetatik, 1 posta bulegoa zen, 2 igeltseroak, 2 margolariak, 1 zurgina, 3 iturginak, 2 argiketariak, 1 eraikuntza enpresa eta 1 ile apaindegia.\n2000. urtean Bassillac udalerrian 25 nekazaritza-ustiategi zeuden, 324 hektarea erabiltzen.\nTrélissac (2,5 km)\nAntonne-et-Trigonant (2,8 km)\nEscoire (3,4 km)\nEyliac (4,7 km)\nSaint-Laurent-sur-Manoire (5,1 km)\nBNF: 15251677q (data)


Zergaitik Clipso - Ziurtagiriak\nZiurtatutako produktuak eta etiketa ekologikoarekin.\nErakunde gutxik eskaintzen dituzte ziurtatutako materialak, Clipso da horietako bat. Clipsoak legeak ezartzen dituen ziurtasun normatibarekin betetzen du, lanen eta instalazioen onespena bermatuz. Berme hauek aurrerakuntza teknikoak eta nazioarteko erakundeen ziurtagiri eta entseguek babesten dute.\nClipso Productions erakundeak 2010ean jaso zuen ISO 9001 ziurtagiria etengabeko hobekuntzarekiko duen konpromezuagatik eta lan egiteko eta eskaintzen dituen zerbitzuei esker. Kalitate sistema honek ondorengo eremua betetzen du: Eraikuntzara zuzenduriko pareta eta sabaiak estaltzeko testil berritzaileen diseinu, ekoizpen eta merkaturatzea.\n2010eko abendutik, Clipso da bere sektorean A+ bereizgarria lortu duen lehenengotariko enpresa, puntuazio altuena! Bereizgarri honek lehengaien eta gai lurrinkor kutsakorren (COV) isuri eza adierazten du. A+ etiketa beharrezkoa izango da hurrengo urteetan eraikuntzan ekiteko.\n2007tik CE ziurtagiria beharrezkoa da leku publiko eta bizilekuentzat. Clipso guztiek CE ziurtagira dute, ondorioz Europako merkatuan libreki mugitu litezke eta ziurtasun baldintza guztiak betetzen dituzte.\nOeko-Tex Standar 100 ziurtagiria\nMunduan dagoen bereizgarri testil adierazgarriena da. Ziurtagiri honek bermatzen du, produktuak osasunarendako gaiztoak diren gaien kontrola gainditu duela. Bereizgarri hau daramaten produktuek, giza osasunarentzako hobeagotuak izateaz gain, nazioarteko erakunde ezaugarrituek burututako kontrol zorrotzak gainditu dituzte.\nSanitized testilen babeserako tratamentu bat da, mundu mailan liderra dena. Erosotasuna eta lasaitasuna bermatzeko helburuarekin, 705 AB Clipsoa Sanitized tratamenduarekin hornituta dago, horrela, mikrobioen eta honddoen aurka babeztuz eta zikingue eta lizunak ekidinez luzerako.\nZiurtagiri honek bermatzen du produktuak suarekiko, kearekiko eta toxikotasunarekiko frogak gainditu dituela. OMI ziurtagiria ontzi-merkanteetan eta arrain-untzietan soilik da beharrezkoa, ez ordea kirol-ontzietan.\nClipso-ren material katalogoa\nJarraitu iezaguzu sarean:\nHauek dira Clipsoren ziurtagiriak:\nSABAI TENKATU ETA HORMA ESTALDURAK


G7aren aurkako Oldartu dinamika abiatu dute Ipar Euskal Herriko hainbat gaztek | G7aren aurkako Oldartu dinamika abiatu dute Ipar Euskal Herriko hainbat gaztek – iparraldekohitza\nG7koen gailurraren izaera bera eta hartuko dituzten segurtasun neurriak salatu dituzte. Desobedientzia zibila landu eta alternatiben bozgoragailu izateko borondatea erakutsi dute\nG7koen gailurra Biarritzen (Lapurdi) antolatzeak suposatzen duen “inposaketa eta probokaziari” aurre egiteko Oldartu dinamika abiatu du Ipar Euskal Herriko gazte talde batek. “Ez dugu G7rik nahi, ez hemen ez nehon”, adierazi dute agiri batean, “haserrea eta sumina” antolatzera deituz.\nGauza on guti ikusten baitiote goi gailurrari: “kapitalaren legeak bermatu, elite ekonomikoen interesak defendatu eta esplotazioa betikotzeak elkartzen ditu G7koen estatuburuak. Finantza erakunde handienekin batera, sistema kapitalistaren mundu mailako norabidea finkatzeko boterea dute haien eskuen artean”. Lekua bera sinbolikoa da Oldartu dinamika sortu dutenen begietan: “turismo masiboaren adibide den postaletako hirira etorriko dira, euskal kulturaren folklorizazioa, prekarietatea eta etxebizitzen prezioaren etengabeko igoera nahasten diren Lapurdiko kostaldera”. Haien iritziz, euskal gazteriak duintasunez bizitzerik ez duen lekura.\nHalaber, agorrila bukaerarako Lapurdi kostaldean prestatzen ari diren segurtasun dispositiboa ere deitoratu dute. “Ordenaren zakurrek segurtasuna bermatuko dute, eskubide zibil eta politikoak ukatu behar badituzte ere. Pairatzen dugun dominazio sistema oso bat defendatzeko, honen aurpegirik autoritarioena eskainiko digute”.\nOldartu dinamika bultzatu dutenen iritziz, G7koen gailurrak iraunen duen egunetan mobilizatzeaz gain, etengabekoa izan behar da euskal gazteriaren borroka sistema kapitalistak Euskal Herrian dituen aliatuen kontra. “Jakintza teoriko eta praktikoak kolektibizatu, desobedientzia zibila landu eta alternatiben bozgoragailu izan nahi dugu gazteok. Bide batez, pertsona askez osaturiko herri burujabearen alde gure ekarpena eginez”.\nIldo horretan, G7koek ordezkatzen duten sistema errotik iraultzeko borondatea erakutsi dute: “Prekarizazio bortitzaren garaiotan, klase elkartasuna da gure bizi baldintzak hobetzeko bidea. Baliabide naturalen ustiaketa mugagabea eta aberastasunaren metaketaren logika borrokatuz, pertsonen eta ingurumenaren zaintza erdigunean ezar ditzagun. Ahaldundu garelako, autodefentsa feminista praktikan jarri eta generoaren araberako botere harremanekin bukatzeko engaiamendua hartzen dugu. Inperialismoak sortutako gerlen eta miseriaren ihesi heldu direnei babesa ematen dien harrera herria gara, internazionalismoa mundua aldatzeko ezinbesteko tresnatzat duena. sistema kapitalistak behar duen lan eskua prestatu, Frantzia eta Espainiako hiritar asimilatuak sortu eta genero zapalkuntza birproduzitzen duen hezkuntza honekin bukatu eta gure kultura zein hizkuntza biziberrituko duen zapalduon mesedetara egonen den hezkuntza eraikiko dugu”.


Zika birusa harreman sexualen bidez ere hedatzeko arrazoia argitu dute - Elhuyar Aldizkaria\nHasiera » Albisteak » Zika birusa harreman sexualen bidez ere hedatzeko arrazoia argitu dute\n2020/04/28 338. zenbakia\nZika birusak giza baginako zelula epitelialak infektatzen ditu, zelulen mintzean kokatuta dauden UFO hartzaileen bitartez. Irudian, fluoreszentziaz markatuta azaltzen dira UFO hartzaileak. Arg. James Mungin Jr., Meharry Medical College\nZika birusak giza baginaren traktua estaltzen duten zelulak infektatzen dituela argitu dute, berriki, AEBko ikertzaileek. Zientzialariek bazekiten, 2015an Asiatik Amerikara hasitako zabalkunde epidemikoaren aurretik ere, Zika birusa, eltxoez gain, harreman sexualen bidez ere kutsatzen zela. Baina, orain arte, ez da jakin izan nola gertatzen zen transmisioa. Izan ere, ez da ohikoa Flabibirus familiako birusen artean harreman sexualen bidez transmititu ahal izatea: Zika eta C hepatitisaren birusa dira gai diren bakarrak.\nIkerketa berriari esker identifikatu ahal izan dute zein den birusari zeluletarako sarbidea ematen diona: UFO hartzailea omen da, baginako zeluletako mintz plasmatikoan azaltzen den proteina. Hari lotuta lortzen du birusak bere mintza zelularen mintzarekin fusionatu eta barrura sartzea. Horrekin batera, argitu dute birusa baginako epitelioan erreplikatu eta kopuru handitan sortzea dela, gero, birusaren infekzioa gorputz osora zabaltzeko lehenengo urratsa.\nBaginako zeluletarako sarrera-mekanismoa gehiago ikertzeko beharra azpimarratu dute lanaren egileek (Meharry Medical College, AEB), baina, era berean, adierazi dute birusaren sarbiderako mekanismo molekularra argitu izanak aukera emango duela UFO hartzailea blokeatzen duten antigorputzak sortu eta Zikaren aurkako tratamenduak garatzeko; oraingoz, ez baitago tratamendurik.


Asasinoak, tenplarioak eta berrogeialdia | begiradak | GAUR8 - mila leiho zabalik\n2020 MAR. 28\nGorka Etxebarria Dueñas\nAsasinoak, tenplarioak eta berrogeialdia\nNoiz ez, baina banekien goizago ala beranduago berriro erabiliko nuela. Instalaziorako artxiboak disko gogorrean egon dira gordeta eta atzo ezin izan nion tentazioari eutsi. “Assassin’s Creed” (Asasinoaren sinesbidea) bideo jokoa instalatu eta jolasari ekin nion. Konturatzeko goizaldeko hirurak. Begiak gorri-gorri eta hainbesteko input-aren ostean loak hartu ezinik, pentsatzen jarri nintzen historialari askok gustukoak ditugula bideo jokoak. Azken finean, pertsonaia baten azalean zure burua jarri, ingurua esploratu, ezkutatuta dagoena topatu, pistei zentzua eman eta bere hiru dimentsioko abenturak bizitzeak badu historiaren ikerketarekin zerikusia. Edo besterik gabe nire burua zuritzen ariko naiz, ziurrena, ordu luzetan jolasean aritzea justifikatu nahirik. Kontua da aipatu bideo joko saileko atal ezberdinek gure historia goitik behera errepasatzen dutela. Baina berezitasun batekin. Gainontzekook konturatu gabe, bi erakunde sekreturen arteko lehia emango litzateke itzalean: asasinoak eta tenplarioak.\nKasualitatez, azken aldian gau-mahaian dudan liburuak (Thomas Asbridge ingeles historialariaren “Gurutzadak”) oinarrizko zenbait azalpen eskaini dizkit. Asasinoak musulman xiiten arteko ismailiten adarreko talde bat ziren. Esaten dutenez, talde txiki horretako kideak haxix kontsumitzaile amorratuak ziren, hortik hashshashiyín edo “asasinoak” izengoitia. XII. mendearen hasieran, Alepoko eta Damaskoko zenbait agintarirekin aliatuta, horien etsaiak erailtzeagatik ezagun egin ziren. Hortik, beraz, “asasino” terminoa.\nGarai berean Hugo de Payns nobleak gerlari talde bat antolatu zuen, gurutzatuek konkistatu berri zuten Jerusalemera bidean erromesak babesteko. Guardia horretako kideek, monjeek bezala, obedientzia, kastitate eta txirotasun botoak egiten zituzten. Beraien kuartel nagusia Al-Aksa meskitan zegoen, kristauek “Salomonen tenplua” deitzen zuten lekuan. Hortik “tenplario” izengoitia. Noble askok, bekatuak zuritu eta zerua irabazi nahirik, tenplarioei lurren eta errenten gaineko kontrola eskaini zieten. Horrela, tenplarioak ordena militar-erlijioso boteretsua bihurtu ziren denbora laburrean.\nZertxobait luzatu naiz, baina esan nahi nuena zera da: aipatu bideo jokoetan asasinoen eta tenplarioen arteko ezkutuko gatazka etengabe bezala aurkezten da gure historia guztia. Konspirazioaren teoriak maite dituztenentzat amu ezin hobea. Bideo joko baterako, zer esanik ez. Jatorri zalantzazkoa duen birus ezezagun eta hilgarri baten garaian agertu daitezkeenak bezalako konspirazioak. Herritarron kontrola helburu, elkarte sekretu batek abiarazi izango luke dena. Erraz azaltzen dira gauzak horrela.\nEgia esan, ez daukat ideiarik ere interes berezirik dagoen edo ez ditxosozko birus honen atzean. Baina auzokideen arteko elkartasun sareak eraiki dira, langileen presioak lortu du lantoki askotan pertsonen osasuna ekoizpenaren interesen aurretik jartzea. Jendea konturatu da lehentasunezkoa dela osasun sistema publiko sendo bat eta bertan lan egiten duten guztiei (garbitzaileak, sendagileak, erizainak, atezainak, sukaldariak...) eskainitako txalo zaparradak hunkigarriak dira. Herritarron zentzu ona elkartasunaren eta ongizate komunaren inguruan lerratzen eta indartzen ari da. Nahi dutena esango dute boteretsuen konspirazio bat ikusten dutenek honen guztiaren atzean. Baina hemendik herritarrak eta gure balioak aterako dira indartuta. Hartu abiada, kalera atera bezain pronto, irabaztera bidean jarri behar dugu! •\n«Kezkatzekoak ez dira autismoaren edo hiperaktibitatearen sintomak, horiek haurrari sortzen dizkioten arazoak baizik»


Irakasbil | Euskara irakasleen intereseko gaiak: hizkuntza, euskaltegien kudeaketa, soziolinguistika, estatistika datuak, iritziak eta abar. | Testu-ereduak C1 Entzumena: Nobela beltza\nArgitaratua: Thursday, 19 May 2016, 1:09 PM\nEsataria: Nobela beltza gustuko izango duzuen, bai edo ez, hori, egia esan, ez dakit; baina, gustatu edo ez, Henning Mankell-en ezagutza izango duzue, ia ziur. Bada, Lander inspektorearen sortzailea Eskandinavian nobela beltzari 90. hamarkadan sekulako bultzada eman dion idazlea izan baita.\nEta Greziako tragedia klasikoa erabiltzen zuela inspirazio-iturri bezala Medea-n aipatzen zuen, hain zuzen ere, nobela beltzaren zergatiaz galdetzen zitzaionean Mankelli. Bada, gaur hil da, 67 urterekin, heriotzari luzaro aurre egin ondoren. Euskaraz Mankellen bost titulu, egon, badaude, Erein-ek argitaratuta, eta Juan Mari Mendizabalek itzulitakoak dira, guztiak ere. Juan Mari Mendizabal, arratsalde on deizula.\nJuan Mari Mendizabal: Baita zeuri ere.\nEsataria: Bi hitzetan: nor hil dela esango zeniguke?\nJuan Mari Mendizabal: Bada, idazle on bat eta bihotz handiko pertsona bat hil dela esango nuke nik.\nEsataria: Zu zerk bultzatu zintuen bere lanen itzulpenak egitera, Juan Mari?\nJuan Mari Mendizabal: Bada, Erein argitaletxearen aginduz itzuli ditut Mankellen liburuak. Lehendabizi, Joel Gustavson-en tetralogia, gazte-literatura dena; eta zerbait gehiago ere, helduentzat ere ez da batere txarra. Eta, gero, Wallander inspektorearen sailaren lehen alea: “Aurpegirik gabeko hiltzaileak”. Baina… itzultzaileok gutxitan izaten dugu gure proiektuak gauzatu ahal izateko aukera, egia esan.\nEsataria: Baina nobela beltzak barruan sartu zaitu? Gustukoa duzu zuk zeuk?\nJuan Mari Mendizabal: Bai, bai, nobela beltza aspaldi irakurritakoa naiz ni: klasiko iparramerikarrak-eta. Bai, zalea naiz.\nEsataria: Izan al duzu, aurrez aurre, idazlea bera ezagutzeko aukerarik?\nJuan Mari Mendizabal: Bada, bai. Duela urte batzuk, “Donostia Kultura”-k ekarri zuen hitzaldi bat ematera, Donostiara, eta bertan izan nintzen. Orduan, beno, bada, hitzaldia bukatu eta lau hitz trukatu genituen eta… baina hitzaldi polita izan zen, bai.\nEsataria: Esadazu: hura eta gero, itzultzeko modua beste bat izan da?\nJuan Mari Mendizabal: Ez, ez dut uste; horrenbeste ez dut uste esan daitekeenik. Ordurako, gainera, uste dut denak itzulita neuzkala.\nEsataria: Beno, “Hare mugikorra” liburuan mundu honetatik eraman duen minbiziari aurre eginez bere memoria idatzi zuen Mankellek. Ez dakit, erraza ote da halako itzulpen bat egitea profesionalarentzat ere. Alegia, horren barruko gauzak direnean, eta abar, ez dakit horrek beste zerbait eskatzen ote duen itzultzailearentzat…\nJuan Mari Mendizabal: Beno, ez dakit, bada. Itzultzaileok edozein gauza itzultzera ohituta gaude-edo.Eta, beno, badakigu aizu, literatura zer da, bada:bizitza dago hor atzean, eta, bizitzaren gorabeheren jabe bagara, haien berri badakigu, eta, gutxi gorabehera, saiatzen gara ahal duguna egiten.\nEsataria: Henning Mankellek zer zuen literatura, bere gauzak kontatzeko tresna?\nJuan Mari Mendizabal: Bai, bai, nik uste dut zalantzarik gabe horrela zela, baina literatura zentzu zabalean hartuta. Horren barruan, esaterako, antzerkia ere sartuta; izan ere, antzerkigilea ere bazen. Eta Mozanbikeko Antzerki Nazionalaren zuzendaria eta… beno, urte erdia bertan ematen zuen, eta abar. Eta hogeita hamar bat antzezlan idatzia da.\nEsataria: Greziako tragedia klasikoa omen zuen inspirazio-iturri.\nJuan Mari Mendizabal: Beno, antzerkian, antzerkigintzan, hori da iturria; denontzat, nik uste dut.\nEsataria: Zergatik aukeratu zuen nobela beltza? Zergatik iruditzen zaizu?\nJuan Mari Mendizabal: Beno, nik ez dut uste Henning Mankell oso konformista zenik, etaorduan, bada, nobela beltzak gizartearen miseriak txertatzen ditu kontakizunean, eta gizartearen kritika egiten du. Eta nik uste dut Henning Mankell oso kritikoa zela gizartearekiko.\nEsataria: Eskandinaviako gizarte beltzarekiko, hain zuzen?\nJuan Mari Mendizabal: Gizarte beltzarekiko?\nEsataria: Bai, beti esaten da Eskandinaviako gizarteak, kanpotik zuria baina, barruan badaukala zerbait beltza, baita ere.\nJuan Mari Mendizabal: Beno, toki guztietan bezala. Beharbada, gu baino iaioagoak dira horiek erakusten. Hori beste kontu bat da.\nEsataria: Wallander inspektorearen kontakizunekin 40 milioi ale saldu zituen; 40 hizkuntzatara ere itzuli dira. Arrakasta handi horren ondorioa zein izango ote den, zer iruditzen zaizu zuri?\nJuan Mari Mendizabal: Ondorioa? Beno, ondorioa izango da… arrakastaren ondorioa izaten da diru asko irabaztea. Ez dakit zein beste ondorioz ari zaren…\nEsataria: Suediarrak ba omen zeukan, esku artean, beste libururen bat. Hori ere itzultzeko prest egongo zara?\nJuan Mari Mendizabal: Bada, hasiera batean, ez. Ni danieratik itzultzen nago espezializatua. Nik ezagutzen dut daniera eta daniar kultura, eta suedieratik itzultzen ez naiz horren eroso sentitzen. Alde batetik hizkuntza, eta gero, noski, testuingurua… Ni Suedian izan naiz behin, ordu batzuetan, eta besterik ez; orduan, hor pixka bat herren nabil. Orduan, bada, esaten dizudana: hasiera batean, ez. Gainera, laster erretiroa hartzekoa naiz. Eta, orduan, bada, benetan egin nahi ditudan gauzak itzuliko ditut, ahal badut behintzat.\nEsataria: Izan dadila horrela,baina Henning Mankell hil izanak pena pixka bat emango zizun…\nJuan Mari Mendizabal: Bai, bai. Hasieran esan dizudan bezala, oso bihotz handiko gizona zen, oso estimagarria eta oso pertsona ona. Bada, bai, pena eman dit, bai, dudarik gabe.\nEsataria: Irakurri ez duenari Wallander inspektorearen istorioak irakurtzeko esango al diogu? Edo beste zerbait daukazu aholkatzeko?\nJuan Mari Mendizabal: Mankellen lanen artean? Wallanderrenak dira ezagunenak; eta hor pixka bat borobildu egin zuen bere estiloa, estilo berezi hori. Mankellek dauka paragrafoaren erabilera oso berezia, oso trebea; paragrafoaz baliatzen da, bada, testua irakurterrazagoa egiteko, erritmoa arintzeko, suspentsea sortzeko… horrelakoak.\nEsataria: Beno, bada, Juan Mari Mendizabal, eskerrik asko, zuk idazlearengana hurbiltzeko aukera eman diguzulako. Segi ondo, eskerrik asko.\nJuan Mari Mendizabal: Eskerrak zuei.\nJuan Mari Mendizabali elkarrizketa.\nEuskadi Irratia: Mezularia irratsaioa (2015-10-05)


KiVa - ANDRAMARI - Zornotzako Ikastola\n2016tik aurrera, Andramari Zornotzako Ikastolak KiVa izeneko programa bat aplikatzen du eskola-jazarpenari (bullying edo berdinen arteko jazarpena ere esaten zaio) aurre egiteko. Finlandiako Turku Unibertsitateak sortu eta garatutako programa bat da, herrialde horretako Hezkuntza Ministerioak finantzatua, eta gurean Ikastolen Elkarteak garatzen duena.\nKIVA programak jazarpenean artez edo moldez parte hartzen duten kide guztiak hartzen ditu kontuan: jazarleak eta biktimak, baina baita irakasleak, gurasoak eta, batez ere, taldeko gainerako ikasleak ere, pentsatuz egoera hori galarazteko zeregin garrantzitsua dutela.\nKiVak funtsezko bi alderdi ditu: alde batetik, prebentzioa, programaren helburu nagusia delako jazarpenari aurre hartzea eta halakoak murriztea. Horretarako, mailaren arabera egituratutako jarduera batzuk proposatzen ditu ikastolak hartzen duen hezkuntza-aldi osoan zehar: jolasak, hitzaldiak, eztabaidak, rol-jokoak, bideoak…\nBeste alde batetik, berriz, gerta daitezkeen eskola-jazarpeneko kasuei heltzen die programak. Horretarako (eta, oro har, gai honekin zerikusia duen guztia koordinatzeko), “KiVa talde” bat dago ikastolan, etapa bakoitzeko irakasle batek eta hezkuntza-psikologoak osatua.\nIkastolen Elkarteko KiVa programaren aurkezpena\nOlweus-ek (1993), fenomenoaren ikertzaile nagusietako batek, honela definitzen du berdinen arteko jazarpena: “ikaslea erasotua da edo biktima bihurtzen da, beste ikasle batek edo batzuek haren kontrako ekintza negatiboak egiten badituzte, behin eta berriz eta denbora-tarte batean”.\nDefinizio horrek berdinen arteko jazarpenaren elementu garrantzitsuenei buruzko arrastoak ematen dizkigu: 1) ekintzak denboran errepikatzen dira; 2) erasotzailea gertakariaz jabetzen da, nahita egiten du; 3) biktima defentsarik gabe dago erasoaren aurrean, ez dauka babestuko duen ingurunerik; eta 4) jazarpenak ondorio larriak eragiten dizkie inplikatutako guztiei.\nHorrela, bada, ez dira nahasi behar eskola-jazarpena eta bizikidetza nahasten duten bestelako egoerak (borrokak, txantxak, noizbehinkako liskarrak, eskola-bandalismoa, banden arteko liskarrak, gatazkak, diziplinarik eza, disrupzioa edo interes akademikorik eza edota antzerako jokabideak ere, eskola-bizikidetzan eta ikasketetan arazoak eragiten badituzte ere.


Jon Etxabe 2021/07/26 09:20\nCACERES. Caceres, Malapartida de Caceres, Montanchez, Trujillo, Logrosan.\nGizakiak jarritako mugak zatitzen du lurraldea bi herrialdetan, baina lurraldea bera ez da aldatzen, berdinak dirau. Zatiketak artifizialak dira, gizakien interesek eraginak.\nAgertu da berriro sastraka likina.\nPikondo basoa, pikondo sail ikaragarria, kilometrotik gora du alde bakoitzetik. Arto-saila, lautada berdea, Carmonicara bidegurutze inguruan: salbuespen bakarra belar horia besterik ez den lurraldean. Mendizerra gurutzatu dugu 502 metro garaieran. Lautada horia bestaldean ere, arte eta artelatz bakar, bakan eta kaskarrak. Artelatzak betiko larre-lurretan.\nCasas de Don Antonio. Etxe mordoxka eliza inguruan pilatuta, eliza-dorre ilun eta garai baten inguruan.\nZikoina bakarra argindar postean. Ehizan ote habi-kidea?.\nAldea del Cano. Gotorleku sendo garai peto-petoa da eliza-dorrea: ez da besterik ikusi ahal herrian.\nHerrion inguruan ez da ageri ez baratzik, ez berdegunerik, ez olibondorik, ez mahastirik, ez ezer.\nArgujuela. Bi gaztelu potxolo errepide ertzean bata bestearengandik ehun bat metrotara.\nBidezainak sega mekanikoaren inguruan, zutik baina geldi!, Caceres-en ere.\nValdesalor. Aspaldiko zubitxo luze baxua, hainbat begikoa, ia tatarrez lur gainean, garai bateko garraiobide eta garraio mota ezberdinen ezaugarri eta lekuko.\nBigarren mendikatea, ia erabat soildua, lur gorrikoa. Ez dakit inolako uztarik izanen den baina lurron jabetza osoa bakarren batena edo gutxi batzuena delakoan gaude.\nAurrez aurre dugu hiriburua mendiarteko hegitik; nahiko goian egonen da hiria, ez baita askorik jaisten errepidea.\nIkus-iruzur bitxia izan dugu: errepide gainean zerbait beltza era bitxi ezohikoan mugitzen zela uste izan dugu; aurreraxeago, ibiltari bat aurkitu dugu, oinez zihoan, bizkarrean makila eta makila puntan txanoa lotuta zeramala: errepidearen beheragune batean, une batez, txanoa soilik ikusi dugu zingili zangala, errepidean bertan bailebil.\nCaceres: Alde Zaharra: joan eta ikusi, zahar osoa baita monumentu, metrorik metro, pausorik pauso. Etxeak, dorreak, jauregiak, plazak, burdineria, ateak, atetzar ikaragarriak, armarriak, leihoak, gargolak, mailukoak, kale, kalexka, kantoi, bebarru, komentu... harri landuaren jaialdia, erakusketa erraldoia. Pilatuegi dago dena, bata bestearen ia gainean sekulako eraikin ederrak, elkar joz, elkarren alboan. Sekulako harriteria, harrizko hormateri aparta, bata bestearen jarraian, gertuegi bata bestearengandik jauregi eta elizok: giro itoa sortarazten dute. Etxe behe-solairu soilekoak, txaparroak, baxuak ikusi ditugu herrietan, Caceres Zaharrekook, aldiz, oso garaiak dira, Isabel Erreginak moztu arazi zituen arren. Patioak dira argi-iturri eraikin gotor eta hertsiotan, arnasarik gabeko jauregiak baitira: bizimolde itxian bizi ziren, etxe barruko bizitzan. Lehen solairuko leiho baten burdineriak ataka du sarraila eta guzti: ze istorio ote sarraila horren ostean.\nZergaz ito behar izan zuten herria, herritxoetako biztanleak, pobretu egin behar izan zituzten herritxoetako biztanleak zergen bidez hiri hau eraikitzeko eta hain jauntxoki bizi ahal izateko. Hiriburuan pilatu ziren jauntxo eta agintariak, laiko zein elizgizonak, hiriburuan pilatu dira gaur egun ere politikarien bulego eta gainerakoak, egoitza ofizialak baitira gaur egun eraikin denak, jauntxo eta agintarien bilgune bihurtu da gaur egun ere alde zaharra. Burutik ere ez zaie pasa behartsuen etxebizitzarako moldatu daitezkeenik eraikinok. Aberatsenak ziren, aberatsenak dira. Hemen ez zen herririk bizi, hemen jauntxoak bizi ziren. Pilatuta. Elkarren babesa behar zuten nonbait. “Calle de la amargura” du izena kale batek: herriaren bizitza zen samin-kalea, jauntxoen hemen bizi ahal zitezen.\nEraikinok jasotzea orduko tailerrean lan egitea bezala izanen zen; jaso ondoren hainbat eta hainbat zerbitzarien ogibide izango ziren eraikinok..\nZikoinak zaharreko paisaiako zati dira.\nAndre Mari eliza behintzat zabalik dago, bakarra seguruenik goizerdian probintzia guztian. Turista asko dabilelako seguruenik. Gotikoa, ia luze bezain zabala, Eibarkoa gogarazten digu zur iluneko erretaula ederrak, ederra da aulkiteria, ederra ur bedeinkatu ontzia, hilobiak lurrean eta alboetan…\nGaur ez nau aurrekoetan bezala liluratu Alde Zaharrak, izugarria eta paregabea izanik ere. Kontzentratuegiak daude eraikinok, gehiegizkoa da, ez du atsedenik eskaintzen, lotsagabekeria gordinegia da.\nBaina gustura ibili gara, gaur ia inor ez zebilen kaleetako bakardadean. Talde gidatu bakanak eta auto ugari. Besterik ez. Badu bere xarma bakarreko ibiliak.\nEskale ugari dago eliza aurrean.\nBeti dago geriza-guneren bat kale garai eta estuotan, kale barruko giroa jasan errazagoa eginaz. Dena da laba kaleotatik kanpo.\nBisita gidatuak: ze gogaikarriak diren, betiko azalpen arrunt begi-bistakoak eskaintzen dituzte, askotan soberakoak, nekagarriak; ahituta uzte zaituzte. Jendeak ez daki nonbait tokiko plano bat eskatu eta norbere kontu ibili eta bazterrak ikusten.\nHarresiz kanpoko hiria: ohiko kaledia, hor bizi da herria. Hiru jauregi eder, eliza, komentua, eta txikle zapalduek zikin planta damaioten oinezkoen kalea. Bada S.Juan kalean azulejozko fatxada bat eta antzinako harrizko ate pila. “Uribarri” batek badu bere kalea. Zezen-plazak harrizko egitura du, jite berezia ematen diote leiho txikiek. Ohizko etxetzarrek osatzen dute alde berria, ez da erraza esatea etorbidea ala plaza den sarrerako gunea.\nMalapartida de Caceres. Antzinakoa. Herri arkitektura du salgai bisitarientzat bisitari gehiegirik ibiliko ez bada ere: lehen solairuko etxetxoak non harrizko ateak diren deigarriak. Herri honetan soilik ikusi ditugu harrizko irtentxoak, bitxikeria nagusia dira guretzat: ia teilapean daude eta emakume batek argitu digu loreak eta abar jartzeko apaingarri hutsak direla. Eliza-dorrea ere bitxia da. Sendoak dira hainbat tximinia.\nBatolitos: harri borobilen forma bitxiak; lurralde osoa dago harrioz beteta; izan badira bitxiak baina espero genuena baino arruntagoak.\nArtile ikuztegia: bitxia. Aspaldikoa, museo bihurtuta. Bertara eramaten zituzten artaldeak, bertan mozten zitzaien hilea, bertan garbitu ere artilea, bertan sailkatu eta ondoren saltokira bidaltzen zen. Urtegia, laba, eraikinak eta hainbat tresneria eta antolamendu: berezia, guretzat ezohizkoa, berria.\n“Arte conceptual” erakusketa dago ere leku berean kokatua, arte zaharra eta berria uztartu asmoz. Bitxia da baina ez dit sentipen berezirik sortarazten.\nZezen-zirikatzegunea edo tentaderoa: Hainbat larre-lur edo dehesa ikusi dugu, baina hau da ikusten dugun bigarren zenzen-plazatxo edo “tentadero”a.\nOhiko lautada. Gaztelutxoa galsoro erdian, monotonia hautsiz, ezustea. Mendira hurreratzean, betiko artea, artelatza, baita sastraka likina ere. Ez da biztanlerik kilometrotan. Inausiak daude artelatzak, indarge itxuran, adar ziztrintxoz hornituak, suak pasa balitu lez.\nBere zeregina betetzen dute oraindik antzinako kilometro-harri buru-borobilek.\nBide txikietatik, mendiz mendi, egin ditugu Alisedatik bide-berrira arteko 24 kilometroak, auto bat bera gurutzatu gabe, pertsona bakarra ikusi gabe. Kortijo zaharren bat tarteka eta behi taldetxoren bat, besterik ez. Bide eskasa eta estua baina ze ibilgu xarmanta, biok bakar bakarrik naturaren erdian.\nBide-berrian ez da ingurua aldatu, auto gehiago eta bide zabalagoa dela ezik.\nPuebla de Obando. Betiko sentipena, kanpandorrerik ere ikusten ez zaion teilateria zabalak sartzen duena: lurrari itsatsita bizi den herri bakarti hilaren sentipena.\nPuerto del Zángano, 436 metro. Zabalgune berdea ikuspegian.\nEkilorea ugaritu da lautadan: begi-argiren baten negozioa, Europaren kontura eta politikoen babesean: erein, diru-laguntza jaso, eta usteltzen utzi.\nGuadiana ingurura hurbiltzean nekazaritza berdea hasten da.\nTorremayor, ikuspegi bitxia eskaintzen digu dorreak: errepidearen bukaera dirudi, bere atean bukatuko bailitzan errepide artez-arteza, aurrez- aurre bere ateraino bailioakio bezala. Ate bitxia da elizakoa, gutxitan ikusi ohi den harrizko edergaiz dotoretua.\nEsparragalejo. Eliza da begiratzeko deigarria duen bakarra.\nHerrien alde zatarrena erakusten du gehienetan errepideak: atzealdeak, tresneria lekuak, osteko zikinkeriak, hondakin pilatuak ...\nErrepidetik aldenduz horiago, berdegunea urriago bilakatzen da lurra.\nRio Aljucen, izugarrizko zume sailak uretan, padura zabalean.\n221 kilometro, Cacereskoak batez ere.\nParrastadan erortzen ari dira makal orriak, belar-gunea estaliz, goiz jaioak nonbait, bukatu dute bere zikloa. Lehenago hasiz ez doa bizitza urrutirago, bizitzaren zikloak berak erakusten du bukaera noiz. Hemen lurra bera da lehorragoa, zuhaitzak ahulagoak, eta bizitza zikloa motzagoa.\nUztailaren 24a. Larunbata. Ex:9.a - 54.a\nArtalde izugarri handia gari-soroan, bi artzainek zaindua; gaztean ziren bi artzainak.\nGoizeko hamarretarako behiak ere etzanda daude.\nEz ziren Extremaduratarrak, ez Cacerestarrak gureetara emigratu zutenak, extremeñoak, eta kazereñoak baizik, mesprezuzko karga zuten hitzok. Gaizki ikusiak, errukirik ere ez genien, mesprezua baizik. Arrazakeria bizi genuen. Harropuzkeria ere bai. Gerra ondoren goseak tragatu gintuen arren ezin genituen ulertu. Zer egin behar zuten gizajoek hemen ez baitzuten nondik bizi, euskaldunek garai batean egin zutena, emigratu; gureak Idaho eta Amerikara joan ziren, lana zegoen tokira, nire osaba bat tarteko. Herritik alde egin eta bizimodua, ogibidea, bilatu, bere herri eta etxe duin eta ederrok utziz, hori besterik ez zuten egin. Dotoretxoak eta ondo-biziak izan balira, ondo hartuak izanen ziren gureetan ere, baina pobreak ziren. Gaur egun ere jeke eta alibaba guztiak onartuak dira Espainiako gizartean, baina emigranteei era guztietako eragozpenak jartzen zaizkie, mota osoko trikimailuz jazartzen.\nAlcuestar. Bisigodoen kapera bat genuen helburu baina ez dugu nondik jo iragarkirik aurkitu. Herrikoek sustatzen ez badute bere altxorra, hobe bakean utzi.\nLurraldeak ez digu itxuraldaketarik eskaini: galsoroak tarteka, hurrengo artadiak... Trinkoago edo bakanago, mendikateak beti dira artadi. Inguru oroko lurrak erabat sailkatuta daude harri tolestutako harresi ilunez, halako ikuspegi berezia eskainiz lurralde horian; zabala da hainbat sail, jabetza ondo bereizita dago, aspalditik egon ere, harresiok erakusten dutenez. Bada burdin hariz gordetako larre-lur zabal-zabalik ere.\nMontánchez. Tontor ez oso garai batean dago gaztelua. “Extremadurako balkoia” deitzen diote herriari; gaztelua ez ezik herrirako errepidea bera da izugarrizko behatokia Iparrerako ikuspegia ahalbideratuz. Gaztelutik berriz lau aldetara zabaltzen da paisaia, Extremadura osoa, Caceres zein Badajoz zenbateraino zabalak diren erakutsiz: berdegune ureztatuak, artadien berdegune ilunagoak, eta galsoro eta belartza idorren hori guneak.\nBisita merezi duen herria. Kaledi kiribildua: hain da labirinto ze “Salida” kartelak jarri behar izan dituzte kale-gurutzetan herritik nola irten jakiteko. Harrizkoak dira ateburu eta zutabe denak. Arku sendoko plaza. Dorrea, elizatik banatuta dago. Karratua da zezen-plaza. Herri osteko malda harri hesiz mailakatuta, ia zapaldetan. Alde Zaharra: zabala, aldatsua, gaztelutik behera magalean luzatuz eta zabalduz; gorde du antzinakotasun jitea kaleen egitura nahasian, harrizko ate sendoko herri arkitekturan, zuritasunean; izugarrizko altxor hau lehen mailako turismo-gunea litzake Europa aberatseko edozein herrialdetan; diru asko behar da hau dena konpondu, egokitu eta txukuntzeko: agian hobeto bizi dira herria dagoen bezala gordez turismoaren tiraniapean baino. Gaztelua. Mila aukera ditu ikuspegi aldetik, kokagune garai zoragarrian baitago, baina hondakina besterik ez da; bertan kapera atsegin bat, azulejoz edertua, andaluziar jitekoa; zilarrezko palio eder-ederra da kaperako altxorrik deigarriena.\nEtxerik etxe ibili ohi den zurezko kaperatxo bisitaria besapean zeramala ikusi dugu emakume gazte bat: bere entrega egitera zihoan. Asto-gainekoa ere ikusi dugu: asto-gaina nahiago du motoa baino, edo astoa badu baina motorik ez.\nZaldizkoa zihoan tente eta haro goiko kaleetan, makila zuri dottorea eskuan zaldiari eragiteko; jauntxo jitekoa, motorra edo autoa izanen du honek, zaldia ere ez da erakutsi beharrekoa, zalduna dela baizik da erakustekoa..\nHain da pikua aldatsa, ze ohar batek hala dio bide ertzean: ”Gidari, sar lehena!”.\nErretiro on bat eskatzera joan zaio emakume bat Amabirjinari, neska gazte batek ez dakigu zer eskatzen zion baina debozio handiz eta seriotasun osoz eskatu dio eskatu diona, bertan egin behar zen ezkontza batera konbidatutako emakume bat ordubete aurrez igo da, arrosario errezatzera: “bide luzea eta pikua den arren oinez noa”.\nLautadaren ondoren mendikatea, mendikatearen ostean lautada... hala joan zaigu gaur ibili osoa.\nHarri gris leuna tarteka lurrazala bera bailitzan, harritzar borobilak hurrengo: Caceres osokoa da nonbait harri mota hori, agian Extremadura osokoa: han-hemenka bidaia osoan aurkitu dugun harri mota, hedadura zabalean beti, artadietan gehienbat. Agian arteak gogoko duen lurrazala da. Agian horregatik da hain lehorra lurraldea, ez duelako ura xurgatu eta gordeko duen lurrik.\nTorre de Santa Maria. Lautada horiko herria; harresiz banatuta ditu inguruko lurrak.\nMendi-tontor garaia jaso du harri eta lur hondakinez harrobi batek; lurzorua zulatuzkoa behar du nahitaez harrobi honek, ez baitago mendirik, eta harria da lur zoroa.\nBurdina-hariaz bildutako larre-lur zabalak, ez dira hainbeste hemen harriz banatutako jabetzak. Erbia, jauzika lasaian.\nSalvatierra de Santiago. Harrizko askekin eginiko garbitegia zirudien antolaketa: ezin izan gatzaio gelditu bizkor gindoazelako: garaiz jabetzen ez bagara, tarteka galtzen ditugu horrelako bitxikeriak, errepidean geratzeko aukerarik aurkitu ezin dugulako edo zirkulazioak uzten ez digulako geratzen uzten.\nDenbora, astia eta harria bazuten lurrok banatzeko, harginik ez zen behar harriok tolesteko, baina izanen zen jauntxoren bat agintzeko.\nMendizerra berri bat, ostean lautada berria.\nRuanes. Ezin gara herriko ezertaz jabetu albo-albotik igaro arren, eliza bera ere ezin dugu ikusi, dorre apalaren puntatxoa ezik, hain dira zapalak lur zapalean herriok.\nGogorra behar du izan lur hau lantzea: zerbaitegatik ihes egin zuten Erdi Aroan konkistatzaileekin Amerikara edo oraintsu Euskal Herrira: ogi bila denak, erregearen soldadu orduan, enpresarien menpeko orain, bakar batzuk konkistari zapaltzaile, gehiengoa langile zapaldu. Konkistari ziren Extremaduratarrak bere herrian ezer guti zutelako, beharrak aginduta, beste irtenbiderik ezak akuilatuta, irten beharrak bultzatuta. Goseari iheslari denak. Euskaldun emigranteak bezala.\nContreras. Gehienetan harresietatik izan ohi dugu lur zabalaren ikuspegia. Gaur lur zabaletik izan dugu berezia harresien ikuspegia.\nBadirudi harria ekoizten duela lurrak.\nLa Cumbre. Zuria, zabala, eta lautadan, herriok ohi dutenez; kaledi zabala, tarteka nahasia, ikusi ahal zaio errepidetik.\nLa Cumbre izena zuen ere Artajo Francoren Atzerrirako Ministroaren Donostiako uda-jauregiak; delako jauregian eman ohi zien Ministroak urtero Conversaciones Catolicas de San Sebastian partaideei luncha; estudiante garaiko oporretan delako hitzaldiotan laguntzaile lanetan ibili nintzen eta han joaten nintzen ni ere lunchera.\nLa Cumbre Jauregi horretan bertan torturatu zituzten Lasa eta Zabala Almeriara eraman eta bertan hil eta lurperatu aurretik.\nZubi erromanikoa, alferrik galdutako txikia, umila, apala, isila, galdua, hirirako aldats aurretxoan; inork ez du aintzakotzat hartzen, hiriko artelanen gosez, presati.\nBada bidaian gaurko eta lehengo errepideak, gaurko eta lehengo zubiak alderatzeko aukera, bi gizarte ezberdinei buruz hausnarketa egiteko parada.\nTrujillo. Urrutitik ikusten da, mendixka leun baten gainean zein maldan, bi tontorren arteko hegian. Gailen gabe oso baxu, dozena erditik gora eliza-dorre nabari zaizkio aldats gora hurreratzen gatzaizkiolarik. Bada urtegitxoa ere hiriaren oinetan, hegazti migratzaileak biltzen dituela inguruan.\nPlaza Nagusia, arkupeak, jauregiak, elizak, leihoak, balkoiak, eliz zein jauregietako sarrerak, dorreak, pasabideak, dorreetako arkuak, txoko, bazter, kale-kantoi, labirintoa den kaledia... ez plano eta ez gidaliburu lagungarri, joan eta lasai ibiliz denera begiratuz bisitatzea merezi duen hiria. Caceres bera baino ikusgarriagoa, agian tartekatuagoak eta barreiatuagoak dituelako eraikuntza eta artelanok. Zapalak eta zabalak dira tximiniak, Portugalgoen jitekoak.\nJauregi, eliza eta komentuek ez dute akaburik: hemen dago harri bihurtuta Amerikako urrea, erruz ibili zen dirua hemen, Ameriketan lapurtutako aberastasunak epikaz eta abertzalekeriaz zuritu nahi badituzte ere. Agian eraikuntzok jasoz eta morroi lana eginez jan ahal izan zuten hainbat herritarrek, urrea lan eta harri bilakatuz.\nGazteluak ez du apartekorik; S.Miguel plazako komentua dena da harri hormetan, adreilu sabaian, gotiko ederra koruko sabaian: mojak ere herriaren begi-bistan esertzen dira korupeko koruan; Andre Mari eliza ederra da: arku, hilobi, zoruko kontaezin ahala hilarri zizelatu, koruko hesi aparta, kapera, arkuak, ganga, korupeko nerbioen junturak... baina batez ere triptiko jitea duen erretaula. 20 ogerlok argiz eta musikaz biltzen dutena.\nZaldi gainean, erraldoi, dago plaza nagusian Hernan Cortes; burua soilik jarri diote Orellanari: begibakarra zen. Zuñiga eta Zaratek bere jauregia zuten, nahiz handi-mandiena baino apalagoa.\nTurista ugari dabil, bertakoa batez ere, asteburu edo egun pasakoa. Turista giroa nagusitzen da kale nagusian zein zaharreko kaleetan.\nTrujillo ere Europako diruz ari dira berritzen: lehen Amerikara bezala orain Europara jotzen da diru bila: Europa, urrea darion errapea. Baina geuri kendutako txanponak dira, ez besterik.\nAutoak dira herri guzti hauetako izurritea. Bertakoek autoz ibili behar dute, eskubide osoz, baina bisitariek, alferkeriaz, autoz joan nahi dute hiriko monumentuen oinetaraino. Guk erdigunetik kanpo utzi ohi dugu autoa eta oinez egin hirikoa.\nKolore horiak, harriek... diraute Zoritara bideko lautadan.\nHerguijuela. Triku zapalduen errepidea, mendia izaki hurrean.\nBide-gorria egin dute errepide ertzetik Zoritaraino, kilometroetako luzea.\nZorita. Teilateria iluna da urrutitik ikusita, eliza txikiko herri handia bertatik.\nHemengoa ote zentral nuklear entzuna?. Ez dugu arrastorik ere ikusi, lurraldea zabala eta zapala den arren.\nAlcoclarin. Erdi-erditik zeharkatzen du errepideak, dotoretxo datza, hesi berde eta baldosaz txukundua\nMuino leunak. artadia, gora eta beheran...\nEscurial. Tonu guztietako teilateria gorria, zapal-zapala, eta eliza handia: ia herri oroko estanpa. Jarraikian olibondoen berdegunea.\nSoineko berdez jantzita, guardasol baten itzalpean, poltsa berdea eskuan... kolore ekologikoz zihoan emakume bat olibondo berde ekologikoen inguruan.\nHesiek diraute: jabegoa jabego da hemen oraindik.\nErrimeak dira tximinia handiak lurralde honetan.\nBide-gorria egin behar dute Escurial eta Miajadas tartean.\nMiajadas. Zabala da teilateria, zabala eliza ere nahiz ez garaia. Zikoinak, bi silo, traktoreak... herri bizia da nonbait. Nestlek ere bertan du fabrika.\nBertan hasten dira ureztatutako lurrak, Caceresko lurraldean oraindik.\nBurdalo erreka da muga.\nConquista del Guadiana eta Torresfresneda Francok sortutako herri berriak dira. Ureztaketari lotutako herriak, egituran dute ezagun.\n202 kilometro, bidaiaren laburpena eginez.\nPolizia itxura hartzen diot igerileku, kale eta antzerakoetan ikusten dudan gehiengoari. Lurralde zehatz batzuetako jendearen aurpegierarekin lotuta dago euskaldunontzat polizia jitea, lurralde hauetako gaztez osatu baitute poliziateria.\nIkusgarria da ume txiki-txikiak, oinez ozta-ozta dabiltzanak, inolako beldurrik gabe igerilekuan ikustea, azaleragailua besoan edo bizkarrean jarrita, ur gainean ahaleginean edo uretara jauzika.\nApurtu... apur bihurtu: hitz gutxi batzuk daude azkenez hizkuntza bateko oinarrian.\nUztailaren 25a. Igandea. Ex:10.a - 55.a\n“Zaldi urdinak gauaren lautadan egun berriaren iragarle”. Hala behar du poesiak, sentipen eta gogoeta ezberdinen iradokitzaile.\nSantixo, Ermuko jaiak.\nAzken irteera, bazterrak ikusten. Udaberrian etorri beharko genuke belar eta gari gaztez berde direnean lurrok ikustera: sentipen ezberdinak lirateke gureak garai horretan.\nArdi baten gainean datza txori edo hegazti bat, garbiketa lanetan segur aski, ikusi izan ditugu txoriak zenbait animalien gainean, sekula ere ez ardi gainean.\nSanta Amalia. Berotegi asko eta handiak, banaka-banaka sarriak.\nNekazariek ez dute jaiegunik, Santixo eguna bera ere ez: kartola garaiko atoitzarrak, tomatez gainezka, soltean zein kaxetan, doaz errepidean soroetatik biltegi edo fabrikaren batetara. Hasi da tomate uzta.\nHernan Cortes, Valdivia, Zurbaran... ureztaketa inguruan sortutako herri berriak, herri zuriak: antzinakoen jite berdineko etxeak, behe solairuko etxetxo txaparroak bere patio, leiho, ateburu bereziekin; teilateria zapalean karratu estu garaiak dira eliza dorreak.\nKilometrotako zabal zein luze diren arroz-soroak, behin ere ez dut ikusi hain arroz-soro zabalik, ezta Valencia aldean ere. Begia heltzen ez denerainoko arroz lautadak. Ikuskizun honek berak merezi zuen soilik bide txikiotako ibilia.\nEz dakigu non edo noiz aldatu dugun probintziaz, bide txiki hauetan ez dago muga-seinaleztapenik.\nOso txarra da errepidea.\nOrellana ubide albotik egiten dugu bidea, aspaldiko errepidea berau, hau ere hondatua; pribatua da gaur egun, baina bertatik dabil hainbat bertako eta bertatik goaz gu ere; bertatik bidali gaituzte bertako batzuk. Atsegina da ubidearen ibilagun joatea: ur bizkorrekoa, oparoa, atsegina da, ingurua berriz erabat idorra.\nTxirrinduz doa jabea, sokatik darama zaldi zuria: burumakur geldi-geldi geratu da ugazaba zaldiaren albotxoan autoarekin gurutzatu ditugun unean, zaldia izutu ez dakion edo.\nMiajadas. Erdi-erditik zeharkatu dugu errepide nagusi bila. Herri oso zabala da, etxe zapaleko kale luzez osatua.\nHerri-bideetatik egin nahi dugu bidea, baina ez dago bide txikietatik ibiltzeko modurik: galdetuz ere ezin dugu jakin biderik dagoen, dagoenetik joaterik den, ondo dagoen… galdetu diegun denek errepide nagusira bidaltzen gaituzte, ez zaie burutik ere sartzen norbaitek bide txikietatik ibili nahi izatea.\nEstepa horia, hona ez da ubideko urik heltzen, lainoetakoa ere gutxi. Ganduak lausotzen ditu aurreko mendiak eta bestalde urrutiko zeru-marra ertza.\nLuzeak dira azalpenetan kazerestarrak, badirudi galdetuz edo argipenak eskatuz zeuk egiten diezula mesede. Oso abegikorrak, berbatsuak eta argibide eman zaleak zaizkigu.\nZorita. harri tolestutako hormak hasi zaizkigu berton: aitatu beharrekoa berriro, hain dira deigarriak eta nabarmenak harri erreskada luze ilunok lurralde horian!.\nMA edo B auto-matrikula asko dabil herrietan eta errepidean: emigrante asko etorri da oporretara.\nBehe-lainoari jarraituzko errepidea egin dugu Logrosaneraino, mendikate baten oinetan.\nLogrosan. Mendi magalean gora eginez heltzen da bertara. Badu diskoteka, herri egina dugu beraz. Kalean bertan, zenbait etxe aurretan harkaitz tontortxo leunak, harkaitz bizian jasotako herria da. Nahasia, korapilotsua, kale-kantoi bakoitza labirinto galzoriko bihurgunea; plaza txikitxoa, bertan egoneko arren asper koadrila. Eliza bitxia: egitura soilekoa, baxua, zabala, horma-bular sendokoa, harri gorrixkakoa... txabola erraldoiaren jitea du. Pikota, Extremaduran ikusten dugun lehena, harri karratuzkoa, latza, sendoa, xumea. Baseliza bat ere iragartzen dute, ikusgai, baina ez diogu berezitasunik aurkitu: erromanikoa du agian abside atzealdea baina erabat itota dute osteko etxeek.


#Botaba egitasmoan parte hartzeko deia egin du Ondarroako Udalak\nHemen zaude:Hasiera»Euskara»#Botaba egitasmoan parte hartzeko deia egin du Ondarroako Udalak\nOndarroako Udala 2017-11-16 Euskara\nEuskararen egunaren harira, herritarrek euskararen alde hainbat bideo motz egitera gonbidatzen ditu Ondarroako Udalak. Azaroaren 30a baino lehen Udal Euskara Sailera bidaltzeko gonbita zabaldu dute (mrey@ondarroa.eus) eta denon artean abenduaren 1etik aurrera zabalduko dira.\nGazteak eta Labayru Fundazioak #Botaba egitasmoa jarri dute martxan eta berau aprobetxatzeko deia egin du ere. Lehiaketaren helburua da euskal esamoldeak sare sozialen bidez zabaltzea.\nHelburua da modu dibertigarrian euskal esamoldeei bultzada ematea. Azaroaren 8an hasi zen eta 29an amaituko da. Astero erronka berri bat abiaraziko da, eta gai zehatz bat proposatuko da. Parte hartzaileek, gai horri lotutako esamolde bat aukeratu eta gehienez 20 segunduko bideoa egin eta Instagramera igo beharko dute #botaba traola erabilita.\n“Atsegin dut” gehien jasotzen dituztenen artean epaimahai batek erabakiko du asteko bideo irabazlea. Sarien artean honakoak egongo dira: argazki-kamerak, diseinuzko egurrezko betaurrekoak eta taldean egiteko abentura askotariko esperientziak. Horrez gain, lehiaketara aurkeztutako bideo guztien artean epaimahaiak irabazle nagusia izendatuko du amaierako sari nagusirako: lau lagunentzako bidaia Europako hiriburu batera.


Anitz hitza aukeratu dute Arrasateko EkoCenterreko hormak apaintzeko - Arrasate - Goiena.eus\nJokin Guridi 2017-05-24 14:46\nLexuri Doyague, Helena Azkarragaurizar eta Joana Manzisidor artistek prestatu dituzte hormak ostiral honetan, maiatzaren 26an, herritarrek hormak margotu ditzaten. Parte hartzea edozein herritarri zabalik dago.\nArrasateko Musakola auzoan dagoen EkoCenterreko hormak apaintzeko Anitz hitza aukeratu da Emaúsek egindako deialdiari erantzun dioten inguruko bizilagunekin batera egindako lanketa baten ostean. Prozesu ireki honetan lau bilera egin dira eta aurkeztutako proposamen guztien artean anitz hitza izan da adostutakoa, interpretaziora zabalik dagoelako eta horma-irudia ikusterakoan bakoitzari ondorio propioak ateratzeko aukera ematen duelako.\nAste honetan zehar Lexuri Doyague, Helena Azkarragaurizar eta Joana Manzisidor artistak aritu dira hormak prestatzen eta gerturatzen diren herritar guztien artean margotuko dute ostiralean, maiatzaren 26an, 17:00ak eta 20:00 bitartean. Ekintza hau Besarkadak ekimenaren eskutik doa eta honek kultura, adin nahiz jatorri ezberdineko pertsonen arteko kohesio soziala bultzatzea du helburu.


Granadako mikroterremotoa jarduera sismiko arruntaren parte da, Geofisika Institutuaren arabera. | Consumer\nGranadako mikroterremotoa jarduera sismiko arruntaren parte da, Geofisika Institutuaren arabera.\nEspainiako hego-ekialdeak joera handiagoa du mugimendu horietarako, energia metatzen baitu Europaren eta Afrikaren arteko ukipenagatik\nGeofisikako Andaluziako Institutuko idazkaria eta Granadako Unibertsitateko (UGR) irakaslea den Jesús Ibáñezek adierazi duenez, Richter eskalan 3.8 graduko mikroterremotoa, Granadako Santa Fe herrian iragan gauerdian erregistratu zena, probintziako zenbait herritan nabaritu zen, eta Murtziako zenbait herritan ere antzeko aktibitatea du. Energia metatze horren ondorioz, une jakin batean lurra oso poliki deformatzen da, nahiz eta biztanleriak ez duen hautematen. Adituak onartu du alarma piztu egin dela, baina Granadako eta ingurabideko herri handi samar batzuei eragin diela esan du. Gainera, aspalditik, herritarrek ez dituzte lurrikarak hauteman, eta horrek bizilagunen arreta piztu du. Hala, Andaluziako Geofisika Institutuak emandako datuen arabera, 2005eko maiatzean, 2,8ko intentsitateko lurrikarak izan ziren Alboloten, eta hiru Granadan hiriburuan eta Vegako herrietan; urte horretako udan, berriz, antzeko lurrikarak izan ziren, eta hiru intentsitateko lurrikarak Atarte-n, Albolote-n, Orce-n, Gala-n, Kullar-en eta Cat\ngranada-eu jarduera sismiko


Elkanoren mundu biraren 500. urteurrenaren harira hitzaldia egin dute Aieten | Aiete – Lantxabe – Katxola – Ayete\nElkanoren mundu biraren 500. urteurrenaren harira hitzaldia egin dute Aieten\nJuan Sebastian Elkanoren mundu biraren 500. urteurrenaren harira hitzaldia egin zuen Alberto Rodriguezek atzo Aieteko kultur etxean.\nJuan Sebastian Elkanoren mundu biraren 500. urteurrenaren harira hitzaldia egin zuten atzo Aieteko kultur etxean. Jendez lepo bete zen kultur etxeko areto nagusia, Alberto Rodriguez Peñarandaren hitzak entzuteko. Rodriguez, bela-nabigatzaile aditua da, eta itsasoko gaien dibulgazioan lan asko egindakoa; bereziki, Amerikaren aurkikuntzaren bidaien inguruko gaiak jorratu ditu. Gaur egun arte gorde den dokumentazio ugarian oinarrituta, Rodriguezek Elkanoren espedizioa gauzatu zen egoerari buruzko nondik norakoak esplikatu zituen, eta baita hainbat ezkutuko kontu ere. Halaber, bidaian parte hartu zuten pertsonaien errepasoa egin zuen, informazio zabala eskainiz.\nRodriguezek ikus-entzunezko material ugari erabili ohi ditu, eta horien artean daude bidaiariek jasotako kontakizunak eta egunerokoak. Horrek espedizioaren ibilbide birtuala egiteko aukera eman zuen. Hizlariak, arreta berezia jarri zuen bidaiaren ezaugarri nautikoetan.\n1519ko irailean atera zen Sanlucar de Barramedatik lehen zirkumnabigazioa burutuko zuen espedizioa. Beraz, munduari lehen bira eman zenetik V. mendeurrena beteko da aurten.\n← El Ayuntamiento incorpora las propuestas ciudadanas al proyecto de bidegorri de Aiete Una apasionante velada con Juan Sebastián Elcano, de la mano de Alberto Rodríguez →


Clarion konderria (Pennsylvania) - Wikipedia, entziklopedia askea.\nClarion konderria (Pennsylvania)\nClarion konderriaren kokapena AEBtan\n1.556,15 km2 (%98.52)\n23,34 km2 (%1.48)\nClarion konderria (ingelesez: Clarion County) Pennsylvaniako konderri bat da, Ameriketako Estatu Batuetan. Hiriburua Clarion da. 2010eko zentsuaren arabera 39.988 biztanle zituen, Clarion kilometro koadroko azaleran.\nClarion konderriak 1.579,49 kilometro koadro ditu. Horietatik 23,34 ura dira. Beste 1.556,15 lurra dira. Biztanleria dentsitatea 25,32 da.\n2010eko zentsoan bizi ziren 39.988 pertsonetatik 38.969 txuriak edo hispanoak dira. Horietatik hispano edo latino kategorian 245 dira. 468 beltzak edo afroamerikarrak. 45 amerikar natiboak ziren eta 5 Hawaii edo Pazifikoko irletako natiboak. 191 asiarrak ziren. Bestelako arraza bat kategorian 24 biztanle daude. Bukatzeko euren burua arraza bat baino gehiagotan 286 pertsonek kokatzen zuten.


Getxori buruzko albisteak bidali web orri edo blog bat iragartzeko - Aupatu\nZientzia eta Teknologia\t17\nMetroko azken erasoen aurreko agerraldia\nNork bidali du: Jontxu Sanz\nPortadan aupatua 1934 egun\nMetro Bilbaoko enpresa batzordeak (ELA, CIM, CC.OO., UGT, LAB eta ESK) elkarretaratze bat deitu du datorren astelehenerako Areetako geltokian, metroaren langileek geltoki horretan bertan eta Alde Zaharrekoan jasandako azken erasoak salatzeko.\nGehiago irakurri Herria: Getxo •\tKategoria: Gizartea • Karma: 75.00\n• Tagak: metro\n• Aupadak: 17 • Ez da giro: 0 Ez da giro?\nLidón epailea gogoratuko dute hainbat ekitalditan\nETAk hil zuen epaileari omen egingo diote ekitaldi desbedinetan. 6 urte pasa dira jada gertakizunetik.\nGehiago irakurri Herria: Getxo •\tKategoria: Gizartea • Karma: 112.00\n• Tagak: lidon\nSei lagun atxilotu dituzte Bizkaian kale borroka egitea egotzita\nPortadan aupatua 2025 egun\nGetxo eta Berangon izan dira atxiloketak. Garzón izan da agindua eman duen epailea.\nGehiago irakurri Herria: Getxo •\tKategoria: Gizartea • Karma: 84.00\n• Tagak: kale borroka\nMotor gidari bat hil da Getxon\nNork bidali du: Eneko Ugalde\nPortadan aupatua 2046 egun\nMotorran zihoala auto batekin egin du talka eta bertan zendu da. Autoan 90 urteko emakume bat zihoan, zauritua atera dena.\nGehiago irakurri Herria: Getxo •\tKategoria: Kalez kale • Karma: 108.00\n• Tagak: motorra\nZibereskola: Getxo Ikasblogak\nNork bidali du: Mikel Agirregabiria Agirre\nPortadan aupatua 2156 egun\nGetxo Ikasblogak Jardunaldiaren prestaketa aurrera doa. Dakizuenez Zibereskola bertan egongo da esperientzien artean. Ponente: Anibal de la Torre.\nGehiago irakurri Herria: Getxo •\tKategoria: Azken ordua • Karma: 1.00\n• Tagak: getxo\nGetxoko Nazioarteko Folk Jaialdiaren 23 edizioa hasiko da bihar guztira hamabi talderekin\nNork bidali du: Alberto Varela\n2088 egun atzera aupatua\nGetxoko Nazioarteko Folk Jaialdiaren 23. edizioa hasiko da bihar '17 Hippies' talde alemaniarrarekin eta, ohi bezala, munduko musikak izango dira jarduera honen protagonista lau egunetan zehar, antolatzaileek gaur ohar baten bidez jakinarazi zutenez.\nGehiago irakurri Herria: Getxo •\tKategoria: Azken ordua • Karma: 34.00\n• Tagak: folk\nRomo Katalunia da\nNork bidali du: Ibonzio M.\n2157 egun atzera aupatua\nBadirudi Bankuetako jendeak geografiako gaia ez zutela oso ondo lantzen ikasketak egiteko orduan. Zenbaki gehiegi...\nGehiago irakurri Herria: Getxo •\tKategoria: Bitxikeriak • Karma: 34.00\n• Tagak: bsch\nErrepikatutako albistea?\t5\nFranco lurpetik ateratzea proposatu dute\nNork bidali du: mikeldominguez\n591 egun atzera aupatua\nFranco diktadore ohia Valle de los Caídos monumentutik ateratzea proposatu dute, El Periodicoren arabera. Francisco Franco diktadorea eta Jose Antonio Primo de Rivera Falangeren sortzaileaz gain, 36ko guerran matxinoen alde borrakatutako hildakoak eta Errepublikaren alde borrokatu zutenak daude eho\nGehiago irakurri Herria: Getxo •\tKategoria: Politika • Karma: 24.00\n• Tagak: franco\n• Aupadak: 5 • Ez da giro: 0 Ez da giro?


Besarkatze feministak neofaxismoari plato egin eta migratzeko eskubidea aldarrikatzen du - Ongi etorri Errefuxiatuak\nBesarkatze feministak neofaxismoari plato egin eta migratzeko eskubidea aldarrikatzen du\njorge2020-03-24T09:51:48+01:002019 5 martxoa |Komunikatua, Prentsa oharra, Uncategorized @eu|0 Comments\nBesarkada Feminista. Fotografia: Cristina García\nGrebarako hiru egun baino ez direla falta, erakunde feministek eta Ongi Etorri Errefuxiatuak-ek emakume besarkatzea burutu dute M8 bultzatzeko, migratzeko eskubidea aldarrikatzeko eta neofaxismoari planto egiteko.\nEkitaldiko parte hartzaileak Emakumeen azaroaren 25eko plazan gaur seietan batu dira eta Besarkada M5 europar ekimenaren aldeko manifestu bat irakurri dute, Giza Eskubideen, Pertsonen eta Herrien Besarkada “ Giza Eskubideak eta bizitzak erdigunean kokatzen dituen ekimen bat da”\nZubia bi jendekatek ibili ostean, Arriaga plazan bukatu den Besarkatze honen bidez erakutsi dute ez dagoela haiek banandu ahal dituen hesirik, baita aldarrikatu ere atzerritarrei buruzko legea indargabetzeko, CIESak ixteko, eta norbanakoen zirkulazio askerako eskubidea.\nEmakumeek* jazarpena jasaten dute, diktadurak direla eta, giza eskubideak defendatzeagatik, eta hainbat genero arrazoiengatik, besteak beste, hainbat indarkeria matxisten artean, behartutako ezkotzak, joera afektibosexualak, emakumeen genitalen mutilazioa edo sexu esplotaziorako gizakien salerosketa.\n“Guda edo muturreko txirotasunetik ihesean, migrazio politikek eta muga itxierek izu-biografia bihurtu duten bide gogorrari ekiten diote -azaldu dutenez- eta iritsitakoan, ezegonkorrenak diren lan esparru feminizatuetan sartzen dira, sexu langileak, etxe barruko langile eta zaintzaileak”.\n“Horregatik emakumeok* gure gorputzen eta gure lurraldeen gaineko burujabetza eskubidea aldarrikatzen dugu. Migratzea delitua ez delako emakume feministok martxoaren 8an greba egingo dugu, eta gainera, hurrengo maiatzaren 5ean Durangon egongo gara, beste mugimendu sozialekin batera neofaxismoaren aurkako eta norbanakoen zirkulazio askearen aldeko Europa mailako ekimenarekin bat.” hitzekin bukatu dute besarkatzea hasi aurretik, emakume besarkatzea Iruñeko Gaztelu Plazan ere ordu berean burutu da.\nBilbon, 2019ko martxoaren 5ean


1500 pertsona baino gehiagok jaso dute San Francisco Menendezen edateko uraren proiektuaren onura. El Salvador\nProiektua amaitzear dago\nEgunotan, azken xehetasunak amaitzen ari dira: presio-probak, hodi-sare osoaren garbiketa eta desinfekzioa.\nSistema berriak edateko ura eramango du udalerri horretako ondoko Miramar eta La Ceiba komunitateetako 300 etxebizitza baino gehiagotara; udalerriak Guatemalarekin muga egiten du eta «El Imposible» mendikateko mendebaldeko hegalean dago. Azken emaitza obren hasieran ezarritako helburuaren % 150era iritsi da, eta biztanleria onuradunen kopuruak 500 pertsona baino gehiagoko igoera izan du.\nEsku-hartze mota hori jauzi garrantzitsua da biztanleriaren bizi-kalitatean; osasunaren alorreko onurez gain, kontuan hartu behar da eragin handia duela denboraren erabilerarekin, etxeko lanen banaketa diskriminatzailearekin, haurren eskubideekin, eskola-asistentziarekin, komunitatearen antolaketarekin eta abarrekin lotutako hainbat alderditan; eragin hori are garrantzitsuagoa da emakumeen eta eskola-adinean dauden biztanleen artean, orain arte distantzia luzeak egin behar izan baitituzte ur-ontziak erabiliz.\nProiektuak Gasteizko eta Beasaingo udalen laguntza izan du, San Frantzisko Menendezeko Udal Alkatetzarekin eta La Ceiba kantonamenduko bi komunitateekin batera. Era berean, AMVISA - Gasteizko Urak erakundearen laguntza teknikoa izan du.


Mustang - bizkaie.biz\n- Zuzendaria: Deniz Gamze Ergüven.\n- Gidoia: Deniz Gamze Ergüven, Alice Winocour.\n- Aktoreak: Erol Afsin, Ilayda Akdogan, Doga Zeynep Doguslu, Elit Iscan, Ayberk Pekcan, Günes - Sensoy, Tugba Sunguroglu.\n- Herrialdea: Frantzia, Turkia.\nBost aiztazurtzen istorioa kontetan deusku film honek. Turkiako Iparraldeko paraje eder batean bizi dira amamagaz eta nahikoa bizimodu zoriontsua dabela emoten dau. Eskolara joaten dira, barre asko egiten dabe eta naturaz gozetan badakite. Baina egoera horrek okerrera egiten dau egun batean. Euren edadeko mutilakaz hondartzan olgetan ibili ostean, eskandalua pizten da; euren erreputazinoa salbetako, amamak eta osabeak neskak etxean ixtea erabagiten dabe, eurentzako senar bana topau arte.\nBizitzaz blai egozan gazteak gatibu bihurtzen dira eta bakotxak ahal dauen moduan erantzuten dau. Gazteenak, Lalek, aurre egiten deutso injustiziari ausardiaz eta errebeldiaz, filmaren heroi bilakatuz.


Lekutxo honetan argitaratuko dugu "Agenda 21" egitasmoaren inguruan eskolan egiten duguna\nCD eta DVD-en BIRZIKLAPENA\nLagundu INGURUMENAri ahal eta kalte txikien egiten.\nZure CD eta DVDak eskolara ahal dituzu ekarri BIRZIKLATZEKO.\nAhora puedes traer tus CD y DVDs\npara RECICLAR, a Elatzeta.\nPublicado por elatzeta en 11:39 No hay comentarios:\nNAHI DUGUN MUNDUA\nKaixo, hementxe gaude berriz lortu nahi dugun mundua aztertzen.\nAurtengo gaia biodibertsitatea da. Munduan izaki bizidun miloika espezie bizi dira. Izaki bizidun aniztasun horrek guztiak osatzen du biodibertsitatea. Izaki bizidun espezieren bat desagertzen denean, betiko desagertzen da eta biodibertsitatea murriztu egiten da.\nBioaniztasuna babesteko lehenik eta behin ezagutu egin behar da.\nGu eskolako inguruan ditugun zuhaitzak aztertzen hasi gara.\nPublicado por elatzeta en 12:17 No hay comentarios:\nAGENDA 21 PROGRAMAREN AMAIERA\nGure lehenengo partehartzea AGENDA 21 programan amaitzera doa.\nNeurri ezberdinetan ENERGIA gaia landu dugu ikasle guztiekin.\nJasotako ekarpenekin, ikasitakoarekin, gogoetarekin, konpromisoekin...6. mailako 5 ikasle ordezkari izendatu ditugu Irungo beste eskoletan egindakoarekin bat egiteko.\nOrain, guztion artean adostutakoa Udaletxean aurkeztuko dugu ekainaren 2an.\nBestalde, hemen duzue AGENDA 21erako Irungo talde batek sortutako abestia.\nEa gurea egiten dugun.\nHodei beltz erraldoiek\nZerua estaltzen dute\nBasoen negar zotinek\nAmildegiak ireki dituzte\nItsasoak harrotzen ditu\nGalbidera eramango gaitu\nGauza bat argi eduki ezazu\nDenon ekintzaz gure helburua lortuko dugu\nLehenengo legea dela\nGure eskuetan dagoela\nIkasi zenuen ibiltzen\nOrain erronka berria\nHasi beharko onartzen\nBeti lurreko biztanle\nizango zarela jakin\nEta tokian eragin\nHartu beharreko lehenengo konpromisoa\nJoka ezazu munduak zurekin nahi bezala\nPublicado por elatzeta en 14:21 No hay comentarios:\nAuto eguzki plaka\nDuela bi aste Jorge etorri zen, auto eguzki- plaka fotovoltaikoa nola egiten den erakustera.\nMateriala: Kartoi bat gurpilak egiteko, esne kaxa, makiltxo bi, kortxoa, erregela, kola, plaka solarra, guraizeak eta motorra. Oraindik ez dugu frogatu ea funtzionatzen duen. Itxaron behar dugu eguzkia egin arte.\nJanaire eta Mikel\nPublicado por elatzeta en 15:48 No hay comentarios:\nPasa den astean Usurbilgo lanbide eskolan egon ginen. Energiari buruzko gauzak ikasten. Hor plaka termikoa, eguzki plakak eta errotak ikusi genituen. Energia sortzeko iturri ekologikoak erakutsi zizkiguten, horrela gure planeta ez dugu kutsatuko.Onena izan zen ikustea nola mugitzen ziren auto txikiak eguzki-plaka fotoboltaikoarekin eta ematen argia linterna batekin.\nAritz, Carlos, Maider, Sara eta Olatz.\nPublicado por elatzeta en 15:32 No hay comentarios:\nGure ohitureen emaitzak aztertu ondoren atera diren ideiak hauek izan dira:\nArgi-energia edo bero-energia beharrezkoa ez bada ez gastatu.\nHemendik aurrera erneago ibiliko gara.\nKontuan hartu behar dugu energia alferrik gastatzeaz aparte kutsadura ez sortzea oso garrantzitsua dela.\nEnergia agortezina ez denez aurreztu behar dugu.\nEnergia aurreztea denon eginbeharra da.\nEnergi-iturri berriztagarriak berriztezinak baino hobeak dira.\n6. A eta 6. B-ko ikasleak\nPublicado por elatzeta en 15:25 No hay comentarios:\nIKASLEEN OHITURAK AZTERGAI\nHona hemen energia erabiltzeko 6. mailako ikasleen ohituren emaitzak:\nA= 6.A-ko gehiengoa\nB= 6. B-ko gehiengoa\nGehiengoak inoiz ez erantzuten badu A edo B agertzen da IE azpian.\nGehiengoak noizbehinka erantzuten badu A edo B NB azpian agertzen da.\nGehiengoen erantzuna maiz bada A edo B M azpian dihoa.\nA edo B, B azpian dago gehiengoaren erantzuna beti izan bada.\nOndorioak plazaratuko ditugu emaitzak aztertu ondoren\nAzterketa- eta Jarduera\nEnergia erabiltzeko ohiturei buruzko testa \n10 minutu banaka erantzuteko eta 20 minutu bururatutako ideien berri elkarri emateko.\nEnergia erabiltzeko ohitura pertsonalei buruzko gogoeta egin, eta aldaketak proposatu\nBanaka erantzun galdetegiari (erantzunak: IE=inoiz ere ez, NB=noizbehinka, M=maiz, B=beti), eta ondoren taldeka komentatu azaldutako erabilera eta ideiak.\nEnergia-erabilerari buruzko testa\n1. Argia piztu aurretik, benetan behar ote den pentsatzen duzu?\n2. Gela batera sartzea, premiarik gabe argia piztuta ikustean, itzali\n3. Gelatik irten eta hutsik geratzen denean, itzali egiten duzu argia?\n4. Hotz denean, gelako leihoren bat zabalik badago, itxi egiten duzu?\n5. Berogailuek gehiegi berotzean, arduradunen bati esaten diozu?\n6. Energia iturri agortezina ote den pentsatu izan duzu inoiz?\n7. Erabiltzen dituzun erregaiek ingurugiroan duten eraginaz jabetzen zara?\n8. Ingurugiroaren kontserbazioaren eta bizi-kalitatearen artean benetako\ngatazka dagoela uste duzu?\n9. Kutsaduraren arazoa politikariek konpondu behar dutela uste duzu?\n10. Ingurugiroari buruzko albisterik irakurtzen duzu egunkari edo aldizkarietan?\n11. Zure bizitzeko erak ingurugiroan eraginik baduela ustea duzu?\n12. Ingurugiroaren alde ezer egin ote dezakezun pentsatu izan duzu inoiz\n Asunción Fernández, Eskola ekoauditoria.Eusko Jaurlaritzaren Argitalpen Zerbitzu Nagusia.Vitoria-Gasteiz 1996. ISBN 84-457-1085-0. liburuko 113. orrialdetik hartuta\nPublicado por elatzeta en 15:55 No hay comentarios:


Azken tranbiaren itzala | Jose Inazio Basterretxea Polo\nde Jose Inazio Basterretxea Polo\nAutor: Jose Inazio Basterretxea Polo\n1938ko uztailaren 30ean, faxistek Bilbo hartu zutenetik urtebetera, hiriburutik hurbil den herri batean, hari bi gurutzatuko dira. Batetik, auto ofizial batean zenbait frankista nabarmen datoz: Augusto Beitia armadore eta estraperlista eskrupulu gutxikoa, eta Miguel María Sasnar, kazetari militar barren ustelekoa; misio ezkutu bat izan berri dute Bordelen, bizirik dirauen gerrak horrelako lan beltzak ere eskatzen baititu oraindik.Bestetik, haiekin egingo du topo Basabe-Uriarte familiak. Sendi apala, lanaren nekeak eta maitasunaren pozak ahal bezala daramatzana, historiaren protagonista ez baizik haren biktima izaten ohitua. 70 urte geroago, familia horretako kide bat, Jose Santos, etxeko ganbaran ari da, gertakari haiek argitzen eta berrraikitzen, baita bere amodio istorioa bizitzen ere.


Bakarrik GURE WEBGUNEAN, ongi etorria,\nKAFETEGUI BATEAN EDARI BAT!\nHotel K10 Helduek 1 2 3 4 5 6 Haurrak 1 2 3 4 5 6\nPolítica de Privacidadsquesada2022-03-08T10:38:57+00:00\nHOTEL K10-n pribatutasuna eta gardentasuna zaintzen ditugu.\nJarraian, egiten dugun datu pertsonalen tratamendua zehatz-mehatz adierazten dugu, baita horiei lotutako informazio guztia ere.\nDatuen Babesari buruzko informazio osoa:\nNortasuna: HK10 OSTATUAK, SL\nPosta helbidea: POLÍGONO ERRATZU Z/N. URNIETA, (GUIPÚZCOA) 20130\nPosta elektronikoa: info@hotelk10.com\nHOTEL K10-n interesdunek emandako informazioa tratatzen dugu honako hauek egiteko:\nLangileen kudeaketa; prestakuntza; laneko arriskuen prebentzioa eta osasunaren zaintza; nominak, gizarte aseguruak eta kotizazioak prestatzea.\nEskatutako zerbitzuen kudeaketa administratiboa, kontabilitate eta fiskala egitea, baita gure produktu eta zerbitzuei buruzko komunikazio komertzialak bidaltzea ere.\nJasotako Curriculum Vitae-a kudeatzea eta langileak hautatze-prozesuak egitea.\nZure eskaerari erantzun eta komunikazio komertzialak bidaltzea, elektronikoki barne, gure zerbitzuei buruz.\nKontratatutako zerbitzuen kudeaketa administratiboa, kontabilitate eta fiskala egitea; baita harremanetarako pertsonak ere hornitzaileen kasuan.\nBildu irudiak (bideozaintza) pertsonen, ondasunen eta instalazioen segurtasuna zaintzeko.\nEmandako datuetan oinarrituta ez da erabaki automatizaturik hartuko.\nZure datuak gaian aplikagarri diren legezko betebeharrak betetzeko behar den denboran gordeko dira eta horiek ezabatzea eskatzen ez duzun bitartean.\nZein da zure datuen tratamendurako zilegitasuna?\nZure datuen tratamenduaren legezko oinarria adierazten dugu:\nKontratu bat gauzatzea: Langileen kudeaketa eta prestakuntza, eskatutako zerbitzuen kudeaketa administratiboa, kontabilitate eta fiskala egin eta zure eskaera artatzea.\nLegezko betebehar bat betetzea: Laneko arriskuen prebentzioa eta osasuna zaintzea; nominak, gizarte aseguruak eta kotizazioak prestatzea.\nArduradunaren interes legitimoa: Gure zerbitzuei buruzko komunikazio komertzialak bidaltzea.\nInteresdunaren baimena: Jasotako Curriculum Vitae-a kudeatzea eta langileak hautatze-prozesuak egitea.\nInteresdunaren baimena: Komunikazio komertzialak bidali, elektronikoki barne.\nZein hartzaileri helaraziko zaizkie zure datuak?\nEz zaie daturik hirugarrenei lagako, legezko betebeharra izan ezik.\nHirugarren herrialdeetara datuak transferitzea aurreikusita al dago?\nEz dago hirugarren herrialdeetara datuen transferentziak aurreikusita.\nEdonork du HOTEL K10-k berari dagozkion datu pertsonalak tratatzen ari den ala ez baieztatzea lortzeko eskubidea.\nInteresatuek beren datu pertsonalak eskuratzeko eskubidea dute, bai eta datu okerrak zuzentzeko eskatzeko edo, hala badagokio, horiek ezabatzeko eskatzeko ere, beste arrazoi batzuen artean, datuak jaso ziren helburuetarako beharrezkoak ez direnean. Zure datuen eramangarritasunerako eskubidea ere baduzu.\nEgoera jakin batzuetan, interesdunek beren datuen tratamendua mugatzeko eska dezakete, eta kasu horretan erreklamazioak gauzatzeko edo defendatzeko soilik gordeko ditugu.\nEgoera jakin batzuetan eta beren egoera partikularrarekin lotutako arrazoiengatik, interesdunek euren datuen tratamenduaren aurka egin dezakete. Kasu horretan, HOTEL K10-k datuak tratatzeari utziko dio, ezinbesteko arrazoi legitimoengatik edo erreklamazio posibleak gauzatu edo defendatzeagatik izan ezik.\nMerkataritza-komunikazioak arduradunaren interes legitimoaren legezko oinarria erabiliz bidaltzen direnean, interesdunak bere datuak helburu horretarako tratamenduaren aurka egin dezake.\nModu honetan gauzatu ditzakezu zure eskubideak materialki: info@hotelk10.com helbide elektronikora edo gutun bat bidaliz posta helbide honetara: Urnieta Polígono Erratzu z/g (Gipuzkoa) 20130.\nZure baimena helburu zehatz baterako eman baduzu, edozein unetan emandako baimena kentzeko eskubidea duzu, kendu aurreko baimenean oinarritutako tratamenduaren legezkotasunari eragin gabe.\nZure datu pertsonalak babesteari dagokionez zure eskubideak urratu direla uste baduzu, batez ere zure eskubideak gauzatzean gogobetetasuna lortu ez duzunean, erreklamazio bat jar diezaiokezu erreklamazio bat Datuak Babesteko Kontrolerako Agintaritza eskudunari, haren bitartez. webgunea: www.agpd.es\nHOTEL K10-n tratatzen ditugun datu pertsonalak interesdunaren edo haren legezko ordezkariarenak dira.\nEz dira datu pertsonalen kategoria berezirik tratatzen (jatorri etnikoa edo arraza, iritzi politikoak, uste erlijiosoak edo filosofikoak edo sindikatu-afiliazioa, datu genetikoak, pertsona fisiko bat modu bakarrean identifikatzea helburu duten datu biometrikoak, osasunari edo osasunari buruzko datuak agerian uzten dituzten datuak dira. pertsona fisiko baten sexu-bizitzari edo sexu-orientazioari buruzko datuak).


San Silbestre lasterketa, ondo errotutakoa - Orio - Karkara.eus\nSan Silbestre lasterketa, ondo errotutakoa\nKarkara 2014-12-27 12:35\nAbenduaren 31n San Silbestre krossa egingo da, Orion goizean eta Aian arratsaldean.\nUrteari amaiera biribila emateko, korrika saioa egitera ohituak gaude. Abenduaren 31n izaten da, urteko azken egunean, San Silbestre lasterketa. Ondo ondutako lasterketa da, urtero-urtero jai giroan egiten dena eta urtetik urtera parte hartzea handiagoa izaten duena.\nOrion, lasterketa goizean izango da. Haurrena 11:30ean hasiko da eta buelta txikia eman beharko dute. Helduena ordu erdira hasiko da, 12:00etan, eta lehendabizi buelta txikia emango dute eta, ondoren, handia.\nAurtengo izen ematea jada zabalik dago. Karelan eman daiteke izena, bertara joanda edo telefonoz 943 894 428 zenbakira deituta. Haurrentzat debalde izango da; helduek, ordea, bi euro ordaindu beharko dituzte.Parte hartzea bultzatu nahi denez, ez da saririk izango irabazleentzat eta korrikalari guztien artean zozketatuko dira sariak. Lasterketaren bukaeran, Arkaitz tabernak salda banatuko du.\nAian arratsaldez izango da lasterketa, 17:00etan. Izen ematea ordu erdi lehenago irekiko da.


Lehen Hezkuntza | Preparadores oposiciones para maestros | El Pupitre de Pilu\n"Basoa oso tristea izango litzateke, ongien kantatzen duten txoriek baino ez balute abestuko."\n"Egunero gainditu beharko duzun erronka zure ikasleak izango dira; txikitxo horiek dira zure eguneroko lanaren benetako epaimahaiak, eta zeu eredu zarela erakutsi beharko diezu"\nHonaino iritsi bazara eta oposizio-mundu honetan murgildu nahi baduzu, ongi etorri. Ez da izango erraza, baina ziurtatzen dizut mereziko duela, emaitza edozein izanda ere. Beraz, heldu eskutik eta ekin diezaiogun gaur hasiko den bide luzeko lasterketari.\nBi proba ditu, kanporatzaileak eurak\nLehen probaren xedea da azterketariaren berariazko ezagutzak baloratzea; bi atal ditu, batera baloratzekoak:\nA atala: gaitegitik zozketa eginda hautatutako bi gairen artean, azterketariak bat aukeratu eta idatziz garatuko du.\nB atala: prestakuntza zientifikoa eta gaitasun teknikoak menderatzen diren egiaztatzeko proba praktikoa.\nProba baloratuko da aurkezten zaren Autonomia Erkidegoaren arabera. Gainditzen dutenek bigarren proba egingo dute.\nBigarren probaren helburua da hautagaiaren gaitasun pedagogikoa eta irakaskuntzan jarduteko teknikak menderatzen dituen egiaztatzea. Atal hauek ditu:\nA atala: haur-hezkuntzan edo lehen hezkuntzan indarrean den curriculumari lotutako laguntza-plana aurkeztea.\nB atala: epaimahaiak ausaz aukeratutako hiru unitate didaktikoren artean, bat prestatu eta azaltzea (nahi duzun material guztia eraman ahal izango duzu). Proba oro har baloratuko da, zerotik hamar puntura bitartean, eta gainditzeko bost puntu edo gehiago lortu beharko dira. Gainditzen dutenak LEHIAKETA fasera igaroko dira.\nLehiaketa-faseko puntuazioa oposizio-fasea gainditu duten hautagaiei baino ez zaie aplikatuko.\nLehiaketa-faserako deialdiek ezarritako baremoak 3 bloketan egituratuko dira, gehieneko puntuazio hauekin:\nIrakasle-eskarmentua: 7 puntu\nPrestakuntza akademikoa: 4 puntu\nBestelako merezimenduak: 2 puntu.\nPuntuazio horiek bestelakoak izan daitezke, aurkezten zaren Autonomia Erkidegoaren arabera.\nHautagaiek ezin izango dute 10 puntu baino gehiago lortu merezimenduen atalean.\nPuntuazio osoa osatzeko oposizio- eta lehiaketa-faseetako puntuazioen haztapena hauxe izango da: % 60 oposizio-faserako eta % 40 lehiaketa-faserako.\nOposizio- eta lehiaketa-faseak gainditzea:\nHautagaiak oposizio- eta lehiaketa-faseetako puntuazio osoaren arabera sailkatu ondoren, praktika-fasera igarotzeko hautatuko dira deitutako lanpostu-kopuru osoaren adinakoa edo hortik beherakoa duten hautagaiak.\nIrakaskuntzan bertan jardungo da, hiruhileko batez baino gehiagoz eta gehienez ikasturte batez, eta prestakuntza-ikastaroak ere egin ahal izango dira. Fase hori amaituta, hautagai bakoitza gai ala ez gai den erabakiko da.\nEspezialitate berriak eskuratzea\nAzalpenak bi zati izango ditu: lehenengoa, gaiaren alderdi zientifikoei buruzkoa izango da; bigarrenean, azterketariak erreferentzia egin beharko dio gaiaren eta aurkeztu den Autonomia Erkidegoan ikasturte horretan indarrean den curriculum ofizialaren arteko loturari, eta horren alderdi didaktiko bat garatuko du, hautagaiak aldez aurretik ezarritako maila jakin batean aplikatuta.\nAzalpena amaitutakoan, epaimahaiak eztabaida egin ahal izango du hautagaiarekin honek azaldutako edukiaren gainean.\nAurreko paragrafoan aipaturiko azalpena eta eztabaida publikoak izango dira, eta gehienez berrogeita bost eta hamabost minutu iraungo dute, hurrenez hurren.\nHautagaiak ordubete izango du, gutxienez, prestaketa egiteko, eta egoki deritzon materiala erabili ahal izango du.\nGaikuntza-prozeduran onartua izateko, hautagaiek baldintza hauek bete beharko dituzte:\n•\tZuzenean Hezkuntza, Kultura eta Kirol Sailaren menpeko den maisu-maistren kidegoko karrerako funtzionarioa izatea. Borondatezko eszedentzian dauden funtzionarioen, ikuskaritza-zereginetako lanpostuetara atxikitakoen eta kanpo-lanpostuetara atxikitakoen edo antzekoen kasuan, helmuga-betekizuna betetzean, oraingoaren aurretik zuten helmuga-zentroari erreferentzia egiten diola ulertuko da.\n•\tHartu nahi den espezialitatean libreki sartzeko eskatzen diren titulazio-maila eta bestelako betekizunak izatea, Valentziako Komunitateko hizkuntza ofizialen ziurtagiria izan ezik. Betekizun horiek beteta izan beharko dira eskaerak aurkezteko epea amaitzen den egunean.


About: dbpedia-eu:Giacomo_Puccini Goto Sponge NotDistinct Permalink\nGiacomo Antonio Domenico Michele Secondo Maria Puccini (Lucca, Toskana, 1858ko abenduaren 22a – Brusela, 1924ko azaroaren 29a) musikagile italiarra izan zen. Opera landu zuen batik bat, tartean, La Bohème, Tosca eta Madama Butterfly eta munduko handietako bat da. Giuseppe Verdiren ondorengotzat hartzen dute adituek. Idatzi zuen lehen opera Le Villi (1884) izan zen eta lehen arrakasta Manon Lescaut (1893) lanak eman zion. Bere omenez, 1930etik Festival Puccini jaialdia antolatzen dute urtero Torre del Lago herrian, Luccatik gertu.


1951ko urtarrilaren 26an eratu zen gaur egungo herria, Zornotza eta Etxano herriak batu zirenean. Ibaizabal ibaiak zeharkatzendu herria eta mendiz inguratuta dago: Betzuenburu, Kañometa, Gorritxueta, Bizkargi, Urrimendi, Arrezuriaga eta Torreburu. Gaur egun Etxano auzoa legez ezagutzen dugunak 50. hamarkadara arte bere udaletxea izan zuen.\nHerriko pertsona ezagunen artean daude Xabier Amuriza bertsolaria, Jon Idigoras Herri Batasunako politikaria, Mikel Urdangarin abeslaria eta Andres Espinosa mendizalea.\nEraikin ikusgarrienen artean daude Sabino Arana kalean dagoen neoklasiko estiloko Cancelada Jauregia, ingeles estiloko Harrison Etxea, eta Barroko garaiko apaingarriz hornituta dagoen Canuto Basterraren Etxea. Horietaz gain, eraikin zibil eta erlijioso garrantzitsuak ere badaude herrian.